Grčka policija postavila je kontrolne punktove duž autoputeva koji vode iz Atine, kako bi sprovela zabranu putovanja između regiona unutar zemlje tokom uskršnjih praznika.\nAtinjani uglavnom putuju za Uskrs, kako bi praznik proslavili sa rođacima u unutrašnjosti, ali vlada je odlučila da zbog visokog nivoa zaraze kovidom-19 produži zabranu kretanja između regiona.\nCrkve će u Grčkoj za Uskrs biti otvorene, za razliku od prošle godine, ali uz ograničen broj vernika koji mogu da prisustvuju službama i obavezno testiranje sveštenika i crkvenog osoblja na kovid-19.\nGlavna uskršnja služba sledeće subote biće održana tri sata ranije, u 21 sat zbog policijskog časa, dok vlada vernicima savetuje da ostanu na otvorenom.\nDodatna ograničenja putovanja na snazi su do 10. maja, a kretanje između regiona u zemlji dozvoljeno je samo zbog hitnih medicinskih slučajeva, sahrana bliskih rođaka i poseta razvedenih roditelja deci mlađoj od 18 godina.\n“Proveravaju se automobili i ljudi bez odgovarajuće dokumentacije o dokazu da je putovanje opravdano vraćaju se u Atinu. Kontrola će biti svakodnevna, 24 sata”, rekao je novinarima Jorgos Jaseranis, policijski službenik zadužen za bezbednost autoputeva u Atini.\nOd koronavirusa u Grčkoj umrlo je skoro 10.000 ljudi, a većina ograničenja, uključujući zatvaranje škola i prodavnica, na snazi su od početka novembra.\nGrčka je saopštila da 15. maja otvara turističku sezonu, a mnoga ograničenja će ublažiti pre toga.\n13/12/2020 | 01:25


Ovog utorka od 21 sat na stadionu „Rajko Mitić” igraju Crvena zvezda i Bajern u 5. kolu Lige šampiona. Nemci će imati podršku oko 2.500 navijača koji su doputovali u Beograd.\nNavijači Minhena su smešteni u hotelu u centru grada, a slobodno vreme do početka utakmice su odlučili da provedu šetajući gradom. Kada su se umorili, seli su u jedan lokal, gde su uz dobru hranu i piće, pevali sve do polaska na „Marakanu”.\nKako njihov boravak protiče u Beograd pogledajte u videu koji smo za vas spremili.


Direkcija za javne nabavke je uzela učešće na IX edukativnom seminaru koji je održan 20. decembra 2011. godine u organizaciji Komisije za sprečavanje sukoba interesa\nSeminar je održan u Podgorici za javne funkcionere Opštine Podgorica, Gradskih Opština Tuzi i Golubovci, sudije i tužioce ovog regiona, jedan broj državnih funkcionera, predstavnike NVO i medije.\nPored G-dina Lekovića, predsjednika Komisije za sprečavanje sukoba interesa, koji je imao uvodnu riječ, izlagači na seminaru su bili i G-din Mersad Mujević, direktor Direkcije za javne nabavke kao i G-dja Svetlana Vuković, direktorica Uprave za kadrove, kao i članovi Komisije Ivana Vojinović i Ivo Djoković i Maja Karas Bošković.\nKao direktor Direkcije za javne nabavke G-din Mujević je istakao potrebu saradnje izmedju institucija koje se bave sukobom interesa i javnim nabavkama, koja je i zvanično potvrdjena potpisivanjem Memoranduma o saradnji, kojim će se aktivnije primjenjivati i umrežavati podaci koji proističu iz Novog Zakona o javnim nabavkama, posebno članovi 16,17 i 18 istog, koji stupa na snagu 1.1.2012.godine.\nDirektorica Uprave za kadrove G-dja Vuković je tokom svog izlaganja prezentovala učesnicima seminara novine zakonske regulative koja se odnosi na Unapredjenje sistema upravljanja ljudskim resursima kroz Zakon o državnim službenicima i namještenicima.\nSeminaru su prisustvovali 35 državnih i lokalnih funkcionera i svi su uzeli aktivno učešće.


Dveri pozivaju gradsku vlast na odgovornost zbog uništavanja arhitektonskog nasledja Beograda\nBeta 2. februara 2021. 11:05\nSrpski pokret Dveri saopštio je danas da obnova Skadarske ulice treba da udje u Ginisovu knjigu rekorda po trajanju i nezavršenim radovima, ocenjujući da su gradske vlasti rešile da unište svo kulturno, istorijsko i arhitektonsko nasledje u Beogradu, i da tužilaštvo mora da reaguje.\n„Vlast Srpske napredne stranke rekonstruiše je četiri godine i ulica nije završena. Naprotiv, 30. januara 2021. godine u potpunosti je razrušena, bez da se zna gde je kamen koji je skinut i odvežen jer su ga izvodjači radova tretirali kao šut“, navele su Dveri.\nNavodeći da se 590 metara Skadarske ulice koja inače nema saobraćaj, obnavlja četiri godine, Dveri su ocenile da o iznosu ugovorenih radova i razbacivanju narodnih para iz budžeta grada Beograda završnu reč mora da pruži tužilaštvo.\n„Uništava se deo po deo arhitekture, kulturnih i istorijskih delova Beograda i sve redom betonira na najnekvalitetniji način. Krivičnu i svaku odgovornost tražimo da pokrene tužilaštvo protiv gradonačelnika Zorana Radojičića, zamenika gradonačelnika Gorana Vesića, gradskog urbaniste Marka Srtojčića i posebno protiv izvodjača radova i nadzorne službe“, poručile su Dveri.\nIz tog pokreta poručili su gradskim čelnicima da će se potruditi, nakon promene sistema, da „svi budu tamo gde im je mesto: u zatvoru na odsluženju dugogodišnjih kazni uz vraćenje svakog ukradenog dinara u budžet grada Beograda“.


Navijači Liverpula - Blic Sport\nOSTAO BEZ PRIZNANJA Lukas Leiva "ukrao" nagradu Sergeju\nPrethodnu sezonu u Laciju obeležili su srpski reprezentativac Sergej Milinković Savić i Italijan Ćiro Imobile. Ipak, u glasanju koje je rimski klub organizovao na svom zvaničnom sajtu, pobedio je Lukas Leiva.\nOPRAVDANO BESNI Navijači Liverpula plaćaju noćenje u Kijevu 1.000 evra, a tri dana kasnije isti smeštaj košta 20!\nNajveći kontinentalni, klupski fudbalski događaj godine, kao i svake sezone, jeste finale Lige šampiona.\nBIO NA POGREŠNOJ TRIBINI Navijač Liverpula počeo da slavi gol, a onda su odreagovale pristalice Sitija /VIDEO/\nNa revanš utakmici četvrtfinala Lige šampiona između Mančester sitija i Liverpula (1:2) bilo je dosta napetosti i negativne energije.\nNasri se prepucavao sa navijačima Liverpula /video/\nLiverpul je ostvario veliku pobedu nad Mančester sitijem u prvom polufinalu Karling kupa, a par njihovih navijača dobro se zabavljalo u kolima na povratku kući pošto su usput sreli vezistu "građana" Samira Nasrija kojem su natrljali na nos trijumf svog kluba.


Ministarstvo sigurnosti se oglasilo u Lipi: "Prve informacije govore da je paljevina namjerna" – Fokus.ba\nMinistarstvo sigurnosti se oglasilo u Lipi: “Prve informacije govore da je paljevina namjerna”\nU saopštenju se navodi da već duže vrijeme zajedno sa lokalnim vlastima, entitetima ali i na državnom nivou traži trajnija i adekvatnija rješenja za smještaj migranata\nMinistarstvo sigurnosti Bosne i Hercegovine nakon jutrošnjih nemilih scena u privremenom prihvatnom centru “Lipa” i požara u kojeme je veći dio kampa uništen, u intenzivnoj je komunikaciji sa lokalnim i međunarodnim institucijama u traženju rješenja za novonastalu situaciju, javlja Anadolu Agency (AA).\n“S obzirom da prve informacije govore da se radi o namjernoj paljevini, Ministarstvo sigurnosti BiH traži da se provede hitna istraga i utvrde tačni uzroci požara, kojim su dovedene u opasnost životi više od hiljadu osoba koje su tu boravile”, saopšteno je iz Ministarstva sigurnosti BiH.\nU saopštenju se navodi da već duže vrijeme zajedno sa lokalnim vlastima, entitetima ali i na državnom nivou traži trajnija i adekvatnija rješenja za smještaj migranata.\n“Nažalost, zbog nepostojanja političke volje da se ovaj problem riješi jedinstveno za područje cijele države, stalnih opstrukcija i nerazumjevanja nadležnih za ovu problematiku, odluka kojom je ‘Lipa’ proglašena privremenim prihvatnim centru donesena je tek ove sedmice, i zbog zimskih uvjeta nije bilo moguće izvoditi radove na opremanju kampa za boravak tokom nadolazećeg hladnijeg perioda”, navodi se u saopštenju.\nDodaje se da su zahtjev Ministarstva sigurnosti da se privremeno, dok se “Lipa” ne opremi sa kontejnerima i boljim uslovima za boravak, migranti smjeste u “Biru” odbile lokalne vlasti.\n“Time su sve mogućnosti Ministarstva sigurnosti BiH da u veoma kratkom roku riješi ovu situaciju iscrpljene s obzirom da država BiH na raspolaže vlastitom imovinom kojom bi adekvatno mogla odgovoriti na ove humanitarne izazove, već se mora oslanjati na kapacitete i dobru volju nižih nivoa vlasti”, navodi se u saopštenju.


Društvo za unutrašnju i spoljnu trgovinu i usluge, osnovano je 1995. godine a od 1997. godine posluje pod nazivom MD Imaging. Više od 10 godina smo ovlašćeni distributer kompanije GE Healthcare koja je u svetu poznata po proizvodnji najsavremenije medicinske opreme vrhunskog kvaliteta.\nMD Imaging raspolaže sopstvenim servisom, koji čine servisni inženjeri obučeni prema standardima i zahtevaima GE Healthcare, a stručno znanje su sticali i kontinuirano usavršavali u relevantnim centrima proizvođača. Shodno tome, naš servis je organizovan tako, da vam, u svakom trenutku pruži vrhunsku uslugu u poslovima instalacije, otklanjanja nedostataka u garantnom i vangarantnom roku, preventivnom održavanju, kao i aplikativnoj obuci.\nZadatak društva MD Imaging d.o.o je da, kroz plasman svojih proizvoda na tržište, doprinese uvođenju savremene tehnologije u zdravstvene ustanove, a sve u cilju da se preduprede, na vreme otkriju bolesti i efikasnije leče oboleli. Omogućavajući snabdevanje tržišta medicinskim aparatima, primenu svih tehničko-tehnoloških dostignuća i mogućnosti, MD Imaging d.o.o ispunjava svoju dužnost i zadatak da služi građanima cele zemlje.\nMD Imaging d.o.o se razvija u modernu firmu koja posluje u skladu sa evropskim standardima, priznatu po svojim dostignućima profesionalizmu i kvalitetu. U tom cilju, društvo, kroz zastupanje i saradnju sa kompanijom GE Healthcare i njenim, širom sveta rasporstranjenim, centralama, filijalama i fabrikama, stiče nova iskustva u radu, efikasnosti i ostvarivanju postavljenih ciljeva, istovremeno podižući nivo profesionalizma u svim segmentima poslovanja.\nKvalitet poslovanja drštva MD Imaging d.o.o počiva na profesionalnim, stručnim i ličnim kvalitetima zaposlenih koji, obavljajući svoje svakodnevne zadatke, neprekidno rade na svom usavršavanju, primenjujući i prenoseći stečena znanja i veštine kako na svoj posao tako i klijente. U delokrugu svoga rada, svi zaposleni, ispoljavaju visok stepen odgovornosti, svesti, razumevanja, tolerancije i inicjative, tako doprinoseći ličnom napredovanju ali istovremeno i boljitku u razvoju i poslovanju društva kao celine. Kroz stručne obuke, tesnu saradnju i razmenu iskustava sa stručnjacima i specijalistima ino-partnera, svi zaposleni rade i stalno će raditi na usavršavanju,održavanju i unapređenju kvaliteta procesa, u cilju zadovoljenja potreba i očekivanja svih zainteresovanih strana.\nOsim toga, dužnost zaposlenih je, da kroz stručnu i objektivnu prezentaciju proizvoda kao i njihovim održavanjem, doprinose ostvarivanju visokog kvaliteta zdravstvene zaštite i prevencije gradjana.\nOdgovornost svih zaposlenih se ogleda u poštovanju i izvršavanju zakona i propisa zemlje, a realizuje se kroz svest i zalaganje zaposlenih o neophodnosti poštovanja i rada u skladu sa zakonskom regulativom.\nNaši napori se usklađuju i ujedinjuju unutar dokumentovanog sistema kvaliteta, usaglašenog sa međunarodnim standardima serije ISO 9000.\nDirektor društva je odgovoran da obezbedi razumevanje, primenu i održavanje ove politike kvaliteta u celom društvu.


U Babušnici turnir 3×3 – IN info\nU Babušnici turnir 3×3\nProtekle subote Babušnica je bila domaćin spektakularnog turnira u okviru Roda 3×3 prvenstva Srbije. Turnir je organizovan u konkurenciji seniora i juniora i održan je na otvorenom terenu u centru Babušnice na tartan podlozi. Učestvovalo je 17 ekipa iz cele Srbije, a međunarodni karakter turniru dala je ekipa iz Severne Makedonije.\nOrganizatori su poseban akcenat bacili na juniore, obezbedili su neuobičajeno veliku novčanu nagradu što je motivisalo mlade sportiste da se u velikom broju prijave i odmere snagu sa vršnjacima. Nakon sjajnih utakmica najviše je pokazala ekipa “Rakini unuci” koja je u izuzetno neizvesnom finalu pobedila rezultatom 16:15 ekipu “Moj stan 010”. Rakini unuci su osvojili i ček vredan 50 hiljada dinara.\nMladići iz ekipe Železnika bili su utučeni zbog poraza u plufinalu, a kakvu takvu utehu doneo im je jedan od najboljih igrača juniorskog turnira Jovan Jocić, koji je pobedio u takmičenju u brzom šutiranju trojki u obe konkurencije, i seniorskoj i juniorskoj.\nPublika, organizatori i takmičari, svi su se složili u jednom, seniorski turnir u Babušnici bio je najjači u dosadašnoj istoriji turnira, a Babušnica je po treći put bila domaćin jednog od turnira u sklopu prvenstva Srbije. Na papiru, najveći favorit bila je ekipa Ralje koja je u Babušnicu došla kao aktuelni pobednik prestižnog Kupa “Dejan Dimitrijević”, koji se tradicionalno svake godine održava na Zlatiboru. Međutim, favorizovana Ralja je stigla do trećeg mesta. U polufinalu ih je zaustavila ekipa Banjice iz Bele Palanke rezultatom 21:18. Publici se u tom meču u punom sjaju predstavio Dušan Filipović koji je “rešetao” iz mogućih i nemogućih pozicija i meč završio sa šest postignutih “dvojki”. U drugom polufinalu ekipa “Kino Vlae” iz Severne Makedonije bila je dominantna protiv Bele Palanke i pobedila je rezultatom 21:7. Makedonci su bili ljubimci velikog dela publike, imali su sjajno izbalansiranu ekipu sa tri vrsna šutera i dominantnim centrom Markom Dujkovićem, 226 centimetara visokim igračem koji je posebno zablistao u polufinalu, za njega Belopalančani nisu imali rešenje. Banjica je osvojila ček na 100 hiljada dinara, drugoplasirana ekipa Kino Vlae dobila je 20, a trećeplasirana Ralja 10 hiljada dinara.\nNagrade pobednicima uručila je predsednica Opštine Babušnica Ivana Stojičić.\nprethodna"AKO JE ROPOT GRANICA POPIĆEMO GA" - Susret dva sveštenika u selu Štrbovac\nsledećaGlumac Bjelogrlić napustio policijsku stanicu


Indija, Kina, Evropa i Japan pozvani da sudjeluju u ruskom istraživanju Mjeseca - Klix.ba\n18.9.2007. u 20:30\nRuski centar za istraživanje i izgradnju svemirskih raketa Lavočkin je u pregovorima s Indijom, Kinom, Japanom i Evropskom svemirskom agencijom da sudjeluju u njegovom programu istraživanja Mjeseca, izjavio je u utorak jedan zvaničnik centra.\nPrva etapa programa je let svemirskog broda Luna-Glob prema zemljinom satelitu previđen za 2010. godinu, precizirao je ovaj zvaničnik koji je želio da ostane anoniman. Ovaj brod, u orbiti oko Mjeseca, proučavat će zvijezdu s udaljenosti.\n"Teško je da samo jedna zemlja vodi takva istraživanja". Sad više nema međunarodne utrke u istraživanju svemira i vrijeme je za saradnju", izjavio je ovaj zvaničnik agenciji AFP.\nRusija je predvidjela prvi let s ljudima na Mjesec u 2025. godini, postavljanje stalne baze između 2027. i 2032. godine, izjavio je krajem augusta za štampu direktor Ruske savezne svemirske agencije Roskosmos Anatolij Perminov.\n19.09.2007. u 10:40


Peščanik Ministar bez svojstava - Saša Ilić - Peščanik\nPosted By Saša Ilić On 19/12/2015 @ 09:00 In Prenosimo,Tekstovi | Comments Disabled\nIvan Tasovac, ministar kulture u vladi Aleksandra Vučića, ušao je u svoju terminalnu fazu. U njoj, on više ni deklarativno ne obavlja svoj posao, već se valja po kaljuzi sveopšte farme u koju se pretvorila domaća kulturna i medijska scena, za koju je po funkciji zadužen već dve i po godine. Ne treba zaboraviti da je srbijanska kulturna elita pokazala nemalo zadovoljstvo kada je ovaj menadžer iz Filharmonije došao na nesrećno mesto ministra kulture, koje je proteklih decenija bilo uzurpirano od strane različitih partijskih polufabrikata. Inače, SNS je partija koja ispunjava balkanski san o napretku. U stanju je da od zanatlije, preko noći, načini ministra, bilo da je njegova polazišna tačka umeće pravljenja princez-krofni, lepljenje pločica ili prženje kafe, svejedno. Takvi dospevaju na visoke pozicije i obavljaju vanredno teške poslove s lakoćom, kakvu je poslednjih dana demonstrirao ministar vojni Bratislav Gašić.\nS druge strane, izbor Ivana Tasovca za ministra kulture trebalo je da potvrdi spremnost SNS-a, odnosno samog Vučića, da postigne novi savez sa poraženom elitom Demokratske stranke iz kruga dvojke, kao i da pokaže kako naprednjaci ipak imaju sluha za poslovni model ‘stručnosti ispred politike’. Pijanista i menadžer Tasovac je tako bez bilo kakve strategije razvoja dospeo na čelo jednog ministarstva, koje se poslednjih dana, nakon drastičnog rezanja budžeta za kulturu, dodatno urušilo. Budući da je ostao i bez ono malo sredstava, koja su se oduvek raspoređivala prema partijskim aspiracijama, ministar Tasovac se pomirio sa srozavanjem sopstvenog resora na status poljoprivredne zadruge, pa je odlučio da i dalje ne radi ništa, ali uz farmersku aroganciju i bahatost dostojnu jednog Kristijana Golubovića.\nNaime, ovih dana je Tasovac ušao u klinč sa direktorom RTS-a Draganom Bujoševićem, koji se požalio upravo na nerad ministra kulture. Direktor RTS-a je samo javno izgovorio ono što je većini jasno, a to je činjenica da srbijanski ministar kulture ne radi svoj posao. Bujošević mu je u pismu poručio da ‘posao ministra kulture i informisanja nije zatvaranje medija i otvaranje rijalitija, već obezbeđivanje stabilnog i dovoljnog finansiranja tog medija’. Direktor RTS-a je imao u vidu član 35. Zakona o javnim servisima, ali isto tako i nedavno gašenje Tanjuga, te devastaciju čitavog niza medija, koja se ovih dana završava umorstvom glasovitog Studija B, koji je nedavno kupila opskurna kompanija Maksim media, koja je opet na nedavnom konkursu za finansiranje medija dobila više od polovine budžeta za samo jednu emisiju. Ministar Tasovac je na Bujoševićevu opasku odgovorio da je to zapravo posao direktora, uputivši ga da se ugleda na direktora HRT-a, kakav je zapravo neophodan našem javnom servisu, umesto povike na premijera koji, jadan, ne može da obezbedi finansiranje i javnog servisa. Naposletku, uputio je Bujoševiću završni udarac, rekavši mu da je on ‘novinar sa potisnutom ambicijom da bude političar’. Direktor RTS-a je odgovorio na ovo pismo, a ministar Tasovac je nastavio u svom tabloidnom tonu, poričući svaku odgovornost za potpuni krah srbijanske medijske i kulturne scene, abolirajući tako i premijera Vučića, koji je zapravo najodgovorniji.\nRadi se o tome da je sa dolaskom naprednjaka na vlast došlo do radikalnog zaokreta u medijskoj politici, odnosno do prenošenja ingerencija sa države na paradržavu, sa javnog servisa RTS-a na TV Pink, sa ‘Politike’ na ‘Informer’ i ‘Kurir’. Ovo je, naravno, nasleđe Šešeljeve doktrine o državi u vanrednom stanju iz koje je poniklo aktuelno političko rukovodstvo Srbije. Zato su za vreme poplava organizovani juriši ‘narodnih masa’ za odbranu Šapca i Obrenovca, suspendujući čitav sektor civilne zaštite, koji se našao u sličnoj poziciji kao i RTS danas. Ovo je svojevremeno primetio i bivši direktor RTS-a Aleksandar Tijanić, koji se pred smrt sukobio sa ministrom Tasovcem, ukazujući na sukob interesa koji je nastao kada je Saša Mirković imenovan za državnog sekretara u Ministarstvu kulture i informisanja, jer je on ‘značajni akcionar grčke kompanije B92’, koja se zajedno sa Prvom TV stavila na raspolaganje aktuelnim vlastima, očistivši svoj program od nepoćudnih elemenata.\nObračun vlasti sa RTS-om dodatno je radikalizovan nedavnim napadom SNS-a na novinarku Oliveru Kovačević koja je, povodom uprizorenja pozorišne predstave o ‘državnom udaru i rušenju Vučića’ na TV Pinku, izjavila da bi nakon celog cirkusa trebalo pozvati na informativni razgovor i urednike TV Pinka i ‘Informera’, a ne samo ‘Kurira’. Zvanično saopštenje Vučićeve stranke, nezapamćeno od Miloševićevih vremena, označilo je ovaj iskaz novinarke kao ‘brutalno političko mešanje jedne od najmoćnijih urednica RTS-a u istražne radnje koje se vrše po nalogu Tužilaštva’. Ministar Tasovac nije reagovao na ovaj napad da bi kasnije, zanesen svojim reality humorom, krenuo u proizvodnju tabloidnih napisa o direktoru javnog servisa, optužujući Bujoševića da samo umišlja i da ‘ništa ne može da razgali čoveka kao dobra halucinacija’.\nZaista, kriza u finansiranju javnog servisa nastala je upravo zbog populističkih halucinacija Aleksandra Vučića, koji je na obećanjima o rušenju Bus Plusa i ukidanju televizijske pretplate zasnovao ekonomski program svoje stranke. ‘Kao što sam i obećao građanima Srbije’, govorio je Vučić kada je došao na vlast, ‘TV pretplata biće ukinuta. Ja ne pripadam onom tipu ljudi koji je 12 godina obmanjivao građane i bavio se samo marketinškim trikovima.’ Ovo je tačno, jer on ne pripada onom tipu ljudi koji obmanjuju sve oko sebe 12, već 25 godina, dok ministri poput Ivana Tasovca spadaju u njegove najbolje marketinške trikove. Pomoću takvih saradnika, on lako ubedi javnost da ništa od ovih gadosti nije napravio on, već njegovi dubleri, ‘koji sve svaljuju na njegova pleća’. Ivan Tasovac dosledno igra ovu ulogu Vučićevog belog zeca iz šešira. S tim da je njegova leptir-mašna svaki put druge boje, dok su laži uvek iste.\nURL to article: https://pescanik.net/ministar-bez-svojstava/


Bez iznenađenja u „SBB Jezeru“ - KKK Radnički Kragujevac\nLoše su Kragujevčanke otvorile utakmicu. Gošće iz Beograda su za nepuna tri minuta igre napravile seriju 9:0 i pokazale zbog čega su u „SBB Jezero“ stigle sa epitetom favorita.\nUspeo je Radnički u nastavku uvodne deonice nekako da se stabilizuje, dođe do par lakih poena iz reketa i smanji rezultatski deficit, tako da je u narednu četvrtinu ušao sa četiri poena „minusa“ (19:15).\nPružili smo solidan otpor ekipi Koraća, ali je moje mišljenje da to može i mora bolje, posebno jer nas u narednom periodu očekuju dosta važne utakmice. Iskreno, nisam baš najzadovoljniji našom igrom u napadu, gde se više težilo nekim individualnim rešenjima, nego timskoj igri. Čestitao bih ovom prilikom ekipi Koraća na zasluženoj pobedi i poželeoim puno uspeha u nastavku sezone, izjavio je nakon meča Milovanović, uz napomenu da je njegov tim imao puno problema sa povređenim i bolesnim igračicama uoči ove utakmice:\n„Žućkove naslednice“ su i bez svoje najbolje igračice Sare Lumis uspele relativno lako da dođu do planiranog trijumfa u “SBB Jezeru“.\nMi smo na ovoj utakmici želeli malo da „promešamo karte“, odmorimo Amerikanku Saru Lumis i razigramo što je moguće više igračica. Prvo poluvreme smo odigrali prilično promenljivo, ali smo zato u drugom već bili na željenom energetskom nivou, iskoristili smo neke svoje adute i mirno priveli utakmicu kraju. Radničkom želim sreću u nastavku prvenstva i ostanak u ligi, a mi se okrećemo daljoj borbi za plej-of, prokomentarisao je trener pobedničke ekipe Zoran Akanović.\nPrethodni članakRadnički protiv Novog Pazara vida rane sa Zlatibora\nSledeći članakPazarci zadali još jedan težak udarac Kragujevčanima


GLAVNI GRAD RASPISAO KONKURS: Podrška za biznis ideje na području Stare Varoči i Drača – Portal Luca\nGLAVNI GRAD RASPISAO KONKURS: Podrška za biznis ideje na području Stare Varoči i Drača\nZbog velikog interesovanja građana za Konkurs za podršku biznis ideja na području gradskog naselja Stara varoš, Glavni grad je danas objavio novi konkurs koji će pored Stare varoši obuhvatiti biznis ideje za područje gradskog naselja Drač.\nIz Glavnog grada ističu da im je želja da podstaknu ekonomski razvoj i proizvodnju, posebno razvoj zanatske, ugostiteljske i trgovinske djelatnosti i razvoj turizma, kao i da podstaknu valorizaciju kulturnih potencijala uz afirmaciju tradicije i kulturne posebnosti tog dijela Podgorice.\n“Za ove namjene planirana su bespovratna sredstva u iznosu 50.000 eura (od čega će se 40.000 eura usmjeriti na direktnu podršku biznis idejama, dok će 10.000 eura biti utrošeno za brendiranje i turističku signalizaciju u ovim naseljima). Konkursom je predviđeno da biznis ideja bude predstavljena kroz biznis plan, a maksimalni iznos odobrenih sredstava iznosiće 10.000 eura. Jedno lice može konkurisati sa najviše dva biznis plana od kojih će jedan biti podržan”, istakli su u saopštenju.\nKako kažu, ovakav vid finansijske podrške odličan je podstrek za pokrenje biznisa kojim će ove dvije lokacije imati nove kreativne punktove na kojima će se ljudi okupljati i uživati u radu nekih pomalo zaboravljenih zanatskih djelatnosti, po kojima je ovaj kraj bio prepoznatljiv.\n“Cijeneći važnost kulturno-istorijskog potencijala ovog dijela grada za Podgoricu u cjelini nastavićemo sa dobrom praksom afirmacije naših vrijednih sugrađana”, navedeno je u saopštenju.\nIz Glavnog grada su podsjetili da je prošle godine uspješno realizovan Konkurs za podršku biznis idejama na području Stare varoši, zahvaljujući čemu danas na tom prostoru na njihovo veliko zadovoljstvo Podgorica ima suvenirnice, galerije i razne sadržaje koji su promijenili sliku ovog gradskog istorijskog jezgra.\n“Prijava na Konkurs predaje se u zatvorenoj koverti na adresu: Glavni grad, Njegoševa broj 13, 81000 Podgorica, sa naznakom: KONKURS ZA PODRŠKU BIZNIS IDEJAMA NA PODRUČJU GRADSKIH NASELJA STARA VAROŠ I DRAČ – NE OTVARATI PRIJE ZVANIČNOG OTVARANJA. Prijave na Konkurs podnose se u roku od 30 dana od dana objavljivanja Konkursa u dnevnom štampanom mediju”, zaključili su u saopštenju.


VAŽNO UPOZORENJE ZA DIJASPORU Svi koji žive izvan BiH OVO trebaju pročitati!\nPosljednje, Vijesti / Dijaspora, Izbori 2018., Svjetski savez dijaspore BiH\nSvjetski savez dijaspore BiH poziva sve građane da se blagovremeno registruju za glasanje iz dijaspore kako bi mogli ostvariti svoje glasačko pravo i ispuniti građansku obavezu prema domovini.\nNavode da su pojedinci zloupotrijebili dijaporu za svoju promociju.\nSavez podsjeća da 24. jula ističe rok do kojeg se građani mogu registrovati za glasanje iz dijaspore.\nNavode da je uslov za sve građane u dijaspori da popune PRP-1 obrazac i pošalju ga, uz kopiju ličnog dokumenta, na mail adresu Centralne izborne komisije BiH ([email protected]), kako bi bili zavedeni u Centralni birački spisak izvan BiH i u septembru dobili na svoju adresu glasački materijal.\n“Bosanci i Hercegovci koji su na privremenom ili stalnom boravku u drugim zemljama bezbroj puta su pokazali privrženost domovini i sigurno je da, pored ekonomskih, dijaspora raspolaže ogromnim političkim i izbornim resursima da utječe na poboljašnje stanja u domovini. S tim u vezi, pozivamo sve nadležne institucije da iskoriste sve raspoložive resurse kako bi se do krajnjeg roka animirao što veći broj građana BiH u dijaspori da se registruju za glasanje”, kaže se u saopćenju Svjetskog saveza dijaspore BiH.\nSavez ovom prilikom ukazuje na određene zloupotrebe imena i identiteta bh. dijaspore s ciljem promocije interesa pojedinih političkih subjekata i njihovih kandidata.\n“Građani u dijaspore žele, najprije od institucija, a onda i od svih koji se koriste imenom dijaspore pravovremenu i punu, objektivnu informaciju o registraciji i procesu glasanja, a ne pravljenje fiktivne percepcije da dijaspora podržava ovog ili onog kandidata, čak i prije nego što su građani u dijaspori dobili priliku da se izjasne o tome na izborima. To je znak nepoštovanja određenih političkih subjekata i pojedinaca prema bh. dijaspori”, naglašava Savez.\nVeliki broj građana u dijaspori izrazio je, dodaju u ovom savezu, nezadovoljstvo takvim ponašanjem i odsustvom poštovanja i nadaju se da će zloupotrebe prestati.


HomeHronikaNekadašnji predsednik opštine Surčin oslobođen optužbi za zloupotrebu službenog položaja\nBivši predsednik Opštine Surčin Vojislav Janošević pravosnažno je oslobođen optužbi da je zloupotrebio službeni položaj od 2008. do 2011. godine u vezi sa isplatom opštinskih sredstava vlasnicima bespravno podignutih objekata kao pomoć za njihovo rušenje i uklanjanje.\nOptužbi su pravosnažno oslobođeni i svi članovi opštinskog veća, objavio je danas Apelacioni sud.\nOvom odlukom potvrđena je prvostepena presuda Višeg suda u Beogradu, jer Apelacioni sud smatra da Janošević i ostali nisu zloupotrebili službeni položaj, već da su postupali u interesu svih građana sa opštine Surčin.\nOni su bili optuženi da su vlasnicima bespravno podignutih objekata na javnim površinama, a po donetom zaključku na sednici opštinskog veća isplatili 25.220.537 dinara, od kog iznosa se 19.611.445 dinara odnosi na naknadu za rušenje bespravno podignutih objekata, a 5.601.091,94 dinara na isplatu za iseljavanje iz stanova, javlja Tanjug.\nTužilaštvo je tvrdilo da su znali da su vlasnici bespravno podignutih objekata, prema Zakonu o planiranju i izgradnji Republike Srbije, bili dužni da sami o svom trošku uklone svoje bespravno podignute objekte, s obzirom na to da su protiv njih od strane nadležnih opštinskih institucija GO Surčin bili pokrenuti upravni postupci u okviru kojih su doneta pravnosnažna i izvršna rešenja o rušenju bespravno podignutih objekata.\nMeđutim, Apelacioni sud je utvrdio da nije postojao bilo kakav prethodni dogovor, niti dogovor na samoj sednici tendenciozno upravljen u pravcu bilo čije koristi, osim rešavanja problema u interesu svih građana.\n„Navodi iz odbrane okrivljenih potvrđeni su i iskazima svedoka koji su prisustvovali sednici, kao i uvidom u zapisnik sa sednice održane 10. novembra 2008. godine. Takođe, pravilno nalazi prvostepeni sud i da javni tužilac nije dokazao da su okrivljeni imali svest da postupaju protivno interesima službe i istovremeno u interesu drugih lica, jer su prethodno dobili mišljenje opštinskog pravobranioca da je donošenje zaključka u skladu sa Zakonom o planiranju i izgradnji”, navodi se u obrazloženju presude.\nJanošević je pravosnžno oslobođen i od optužbe da je od januara 2007. godine do decembra 2008. godine zloupotrebio službeni položaj i pribavio imovinsku korist privrednom društvu „Velstan” u ukupnom iznosu od 13.155.746,56 dinara, te da je za isti iznos oštetio GO Surčin.


Oglasio se Institut za istraživanje zločina protiv čovječnosti i međunarodnog prava o broju ubijene djece - Sarajevska sehara\nOglasio se Institut za istraživanje zločina protiv čovječnosti i međunarodnog prava o broju ubijene djece\nInstitut za istraživanje zločina protiv čovječnosti i međunarodnog prava Univerziteta u Sarajevu oglasio se saopćenjem za javnost o broju ubijene djece tokom opsade Sarajeva.\nKako iz ovog Instituta navode zvanični podatak o 1.601 ubijenom djetetu tokom opsade Sarajeva Zavoda za zdravstvenu zaštitu Bosne i Hercegovine potvrdio je direktor Zavoda Arif Smajkić u radu “Stradanja stanovništva grada Sarajeva u periodu 1992-1995”.\nOva rad je objavljen u Zborniku radova Opsada i odbrana Sarajeva 1992—1995.\nTakođer, dodaju, profesor doktor Salahudin Dizdarević, šef Klinike za dječiju hirurgiju Kliničkog centra Univerziteta u Sarajevu, u naučno-istraživačkom radu pod nazivom “Dječija hirurgija u odbrambenom ratu Republike BiH“, prezentiranom na Kongresu hirurga Bosne i Hercegovine s međunarodnim učešćem koji je održan u maju 1996. u Sarajevu, izjavio je da je “u Sarajevu od 5. aprila 1992. do 30. juna 1995. poginulo 1.585, a ranjeno je 14.888 djece.\n“Institut za istraživanje zločina protiv čovječnosti i međunarodnog prava Univerziteta u Sarajevu 2006, godine započeo je projekt ‘Zločini nad djecom Sarajeva u opsadi 1992-1995.’ u koordinaciji s Udruženjem roditelja ubijene djece.\nKao rezultat višegodišnjeg rada 2010. godine objavljena je naučna studija pod nazivom ‘Zločini nad djecom Sarajeva u opsadi’.\nNakon urađene knjige, Institut je, na traženje uprave Grada Sarajeva, proslijedio sva imena koja se nalaze u ovoj studiji te su ona upisana u Velikom gradskom parku ispred spomenika ubijenoj djeci Sarajeva 1992-1995. u obliku devet cilindara. Institut pored evidencije o 524 ubijena djeteta, radeći kontinuirano, posjeduje i evidenciju za još 291 ubijeno dijete”, navode u saopštenju.\nIstiču da se “pored kvantiteta izvršenih zločina potpuno zanemaruje težina i posljedice koje je opsada Sarajeva ostavila na djecu i roditelje kao i cjelokupno bosanskohercegovačko društvo”.\n“Djeca su živjela u teškim uvjetima, ubijani i ranjavani su im roditelji, izgladnjivana su usljed nedostatka hrane i dopreme humanitarne pomoći, obolijevala su od raznih bolesti i hladnoće, a za mnoge bolesti nije bilo lijekova, jer je onemogućavana njihova nesmetana doprema, razdvajana su od najmilijih, onemogućeno im je bezbrižno djetinjstvo i igra.\nSnage SRK Vojske Republike Srpske i Vojske Jugoslavije nisu imale samo za cilj ubijanje i nanošenje teških povreda stanovnicima Sarajeva, već da uzrokuju i pojavu ekstremnog strah”, naveli su između ostalog iz Instituta.\nSvi smo čekali da se Institut konačno oglasi po ovom pitanju obzirom da već duži period mediji pokušavaju dobiti izjave, ali se nisu željeli oglašavati do sada.\nTags: Djeca Sarajeva, Institut za istraživanje zločina protiv čovječnosti i međunarodnog prava Univerziteta u Sarajevu\nU Vogošći kamion udario 90-godišnju staricu, vozač se vratio nekoliko sati kasnije da prizna da je “možda udario”\nKomšić stigao na operaciju na neurohirurgiju KCUS-a, zahvat nadgleda lično Sebija Izetbegović


Danas u istoriji: 18 rujan 1918 Tulukenem je pao - RayHaber\nPOČETNAGENERALDanas u istoriji: 18 Septembar 1918 Tulukenem je pao\n18 / 09 / 2019 Levent Elmastaş GENERAL, TURSKA, Danas u istoriji 0\nželjeznička stanica dera\n18 Septembar 1918 Tulukenem je pao, pobunjenici su zauzeli prugu u pravcu Der.\nDanas u istoriji: 18 Septembar 1918 Tulukenem je pao, pobunjenici su zauzeli železnicu u pravcu Der. 18 / 09 / 2015 Danas u istoriji 18 Septembar 1918 Tulukenem je pao, pobunjenici su zauzeli železnicu u pravcu Der'e.\nDanas u istoriji: 18 Septembar 1918 Tulukenem je pao 18 / 09 / 2016 Danas u istoriji 18 Septembar 1918 Tulukenem je pao, pobunjenici su zauzeli železnicu u pravcu Der'e.\nDanas u istoriji: 18 Septembar 1918 Tulukenem je pao ... 18 / 09 / 2017 Danas u istoriji 18 Septembar 1918 Tulukenem je pao, pobunjenici su zauzeli železnicu u pravcu Der'e.\nDanas u istoriji: 18 Septembar 1918 Tulukenem je pao 18 / 09 / 2018 Danas u istoriji 18 Septembar 1918 Tulukenem je pao, pobunjenici su zauzeli železnicu u pravcu Der'e.\nDanas u istoriji: 18 septembar 1918 Tulukenem je pao, pobunjenici zauzimaju železnicu u pravcu Der'e 18 / 09 / 2012 18 Septembar 1918 Tulukenem je pao, pobunjenici su zauzeli železnicu u pravcu Der'e.\nDanas u istoriji: 18 Septembar 1918 Tulukenem je pao ...


Predsjednik Čubrilović na svečanosti u Beogradu: Institut "Dedinje" ponos Srbije i Republike Srpske | NSRS\nPredsjednik Čubrilović na svečanosti u Beogradu: Institut "Dedinje" ponos Srbije i Republike Srpske\nPredsjednik Narodne skupštine Republike Srpske Nedeljko Čubrilović danas je u Beogradu prisustvovao svečanosti povodom obilježavanja 40 godina postojanja i rada Instututa za kardivaskularne bolesti "Dedinje", jedne od vodećih srpskih zdravstvenih ustanova.\nSvečanosti u hotelu "Hajat" prisustvovali su i Njegova svetost patrijarh srpski Irinej, predsjednik Srbije Aleksandar Vučić, predsjednik Republike Srpske Milorad Dodik, predsjednik parlamenta Srbije Maja Gojković, te ministri u vladi Srbije i Republike Srpske, predstavnici akademske zajednice, diplomatskog kora, vjerskih zajednica i druge javne ličnosti.\nInstitut za kardiovaskularne bolesti "Dedinje" je jedna od vodećih zdravstvenih ustanova u Srbiji i na Balkanu koja pruža zdravstvene usluge iz domena kardiologije, kardiohirurgije, vaskularne hirurgije, transplantacije i drugo.\nPredsjednik Čubrilović je rekao da svaka zemlja u regionu može da bude ponosna što može da u svom susjedstvu ima institut kao što je Institut za kardiovaskularne bolesti "Dedinje".\nČubrilović je poručio da pogotovo mogu da budu ponosne i Srbija, ali i Republika Srpska, koja sa Institutom intenzivno i dugo sarađuje.\n"Vrijeme u kom je radio i za građane Republike Srpske, pogotovo u nekim kriznim situacijama, što je uskladu sa potpisani sporazum o Specijalnim paralelnim vezama, sigurno služi na ponos građanima Republike Srpske, a prije svega državi Srbiji", rekao je Čubrilović, podsjetivši na usluge koje je ovaj Institut pružao građanima.\nPredsjednik parlamenta Republike Srpske je istakao da je impozantan podatak da je prosječna starost zaposlenih na Institutu "Dedinje" 34 godine i naglasio da toliko doktora raznih profila garantuje uspjeh i u budućnosti.\n"Nadam se da ćemo nastaviti saradnju sa ovim Institutom i svim drugim zdravstvenim institucijama u Srbiji", rekao je Čubrilović\nPredsjednik Čubrilović u Beogradu se sastao i razgovarao sa predsjednikom Narodne skupštine Srbije Majom Gojković, patrijarhom srpskim Irinejom i vladikom raško-prizrenskim Teodosijem.\nPredsjednici parlamentata Republike Srpske i Republike Srbije razgovarali su o unapređenju međuparlamentarne saradnje, a razmijenili su stavove o aktuelnoj političkoj situaciji u regionu.\nNa poziv predsjednika Čubrilovića, predsjednica Maja Gojković je prihvatila da na proljeće ove godine posjeti Banjaluku i Narodnu skupštinu Republike Srpske.


Pomozimo Milošu Laliću da pobedi leukemiju - www.lobi-info.rs\nBojan K. 17. januara 2014., 09:09 3.9k Views\nŽiveti dane sa strahom za život deteta, sa dugotrajnom borbom sa bolešću koja preti mališanu, a ne možete da mu pomognete i olakšate dane detinjstva, nije lako. Miloš Lalić i njegovi roditelji već tri godine se bore sa opakom bolešću, akutnom leukemijom.\nDo sada su urađene dve operacije sa transplatacijom koštane srži, koju mu je donirao mlađi brat Filip. Iako su roditelji očekivali kraj agonije i započinjanje života koji vode njegovi vršnjaci, bolest se ponovo pojavila pre dva meseca.\nOpština Palilula manifestacijama „Ulica otvorenog srca“ i „Božićnim čarolijama “ je uspela da sakupu deo novca. Milošu Laliću je potrebno još sredstava kako bi otišao na operaciju u Italiju i konačno pobedio surovu bolest.\nZato apelujemo na sve građane da pomogunu onoliko koliko mogu, uplatom sredstava na tekući račun Opštine Palilula. Primer uplatnice je sledeći:\nPomozimo Milošu Laliću čije srce zabrinuto udara a možda i boli, čije nade i želje su usmerene ka životu koji vode njegovi vršnjaci. Mi možemo da vratimo osmeh tamo gde mu je mesto, zato donirajte sredstava i pomozite Milošu da živi !\nMolimo sve građane leve obale Dunava da pomognu našem drugaru uplatom novca na tekući račun 160-399785-29 ili slanjem humanitarne poruke na broj 2912, za pomoć Milošu .Sada treba da pokažemo humanost, da pomognemo Milošu i njegovim roditeljima i u najtežim trenucima budemo uz njih.\nPrethodna objava Fond Abu Dabija finansira PKB\nSledeća objava Na romsku kuću u Borči bačen molotovljen koktel


Niče grad Sputnjik, prva faza koštaće preko milijardu evra – ASinfo Portal\n04.09.2021. / 15:26\nMOSKVA – Za prvu fazu izgradnje grada Sputnjika biće potrebno oko 100 milijardi rubalja (1,155 milijardi evra), a potrebno je da se izgradi milion kvadratnih metara, izjavio je ministar za razvoj Dalekog istoka Rusije Aleksej Čekunkov.\n– Ugovor koji su potpisale naše kolege je ambiciozniji i uzima u obzir dugoročni plan za 2,8 miliona kvadratnih metara, ali mislim da će biti realizovan u fazama – rekao je ministar i dodao da je 100 milijardi rubalja prilično gruba cifra.\nOn je naveo da je uobičajeni odnos ulaganja u infrastrukturu prema investicijama u izgradnju objekata oko 15 odsto, prenio je Sputnjik.\n– Mislim da će oko 15 milijardi rubalja biti izdvojeno iz sredstava državne podrške – precizirao je ministar.\nUgovor o izgradnji novog grada Sputnjika u blizini Vladivostoka potpisan je na Istočnom ekonomskom forumu. Ranije je Čekunkov izjavio da se proračunava poslovni model za stvaranje grada-satelita koji bi se mogao nazvati Sputnjik, kako se na ruskom kaže za satelit.\nPrema njegovim riječima, ako se ujedine Vladivostok i Artjom i tamo izgradi novi grad-satelit koji u tu aglomeraciju privuče još oko 300.000 ljudi, onda će se na Dalekom istoku pojaviti prvi milionski grad.\nIstočni ekonomski forum održava se od 2. do 4. septembra u kampusu Dalekoistočnog federalnog univerziteta u Vladivostoku. Njegova glavna tema ove godine su nove mogućnosti za Daleki istok u svetu koji se mijenja. Tanjug\nTagovi: grad sputnjikrusija


Kamenica odsečena od sveta: Voda odnela dva mosta, trafo i dalekovode\nViše od tri hiljade ljudi u multietničkoj opštini Kamenica od jutros je bukvalno odsečeno od sveta nakon rušenja dva mosta u selima Ajnovce i Močare zbog nabujale Krive reke.\nUrušeni most iznad Krive reke (Foto RTV Puls)\nSinoć je u bujicama srušena i trafostanica u selu Berivojce, a palo je i više dalekovoda, zbog čega je polovina stanovnika ostala bez struje i vode.\nPotpredsednik opštine Kamenica Bojan Stamenković kaže za RTV Puls da se danas očekuje odluka lokalne samouprave o tome da li će biti proglašena vanredna situacija.\n„Činimo sve što možemo, ali budžet opštine Kamenica je isuviše mali da suštinski pomogne ljudima u ovoj situaciji“, kaže Stamenković.\nNajteže je starijim i bolesnim osobama koje više ne mogu da odu do Doma zdravlja da prime infuziju i dobiju lekove.\nPosebno je kritično u selu Močare, gde je nakon rušenja mosta na Krivoj reci blokirano više od 200 Srba, koji su ostali bez struje, vode, lekova i hrane.\nVodovod: Nove restrikcije zbog problema u prečišćavanju\nRegionalna kompanija „Vodovod“ saopštila je da je na snazi redukovano vodosnabdevanje u više opština na Kosovu, a meštani Gračanice vodu neće imati u periodu od 11 do 16 časova.\nUgljare nakon novih poplava: „Ne treba nam hleb i sok, već rešenje“\nDesetak domaćinstava u Ugljaru poplavljeno je po drugi put u roku od mesec dana. Meštani su ogorčeni na lokalnu vlast koja, kako ističu, ne preduzima ništa da reši dugogodišnji problem sa ispusnim kanalima iz kojih se sliva voda u njihova dvorišta. Iz opštine poručuju da ne mogu ništa da reše bez Ministarstva infrastrukture.\nU Kuzminu se ponovo izlila reka Drenica\nU Kuzminu, mestu pored Kosova Polja, reka Drenica se ponovo izlila i preti da poplavi domaćinstva koja su početkom januara već bila zahvaćena vodom.\nOdbor za pomoć KiM obezbedio paketiće za mališane u Osojanu\nSvetosavski paketići, koje je obezbedio Odbor za pomoć Kosovu i Metohiji, biće podeljeni sutra, na dan Svetog Save, deci predškolskog i školskog uzrasta OŠ “Radoš Tošić” u Osojanu u opštini Istok.\nJoš uvek se procenjuje šteta od poplava\nUsled obilnih padavina koje su pre dve nedelje prouzrokovale poplave, šteta u domaćinstvima još uvek nije procenjena, dok je privreda na teritoriji opštine Gračanica pretrpela štetu od 2,5 miliona evra, rekao je na sednici Odbora za zajednice direktor Odeljenja javnih službi Vladica Trajković. Predstavnici Srba u institucijama obećavaju pomoć poplavljenim područjima.\nZvečan: Prikupljeno 197.000 dinara za lečenje Darije i Nataše\nNa humanitarnom bazaru održanom u Zvečanu u cilju prikupljanja sredstava za lečenje Darije Antović iz Zvečana i Nataše Stojanović iz sela Bosce u opštini Kosovska Kamenica, sakupljeno je 197.000 dinara.\n27.01.2021 Ugljare nakon novih poplava: „Ne treba nam hleb i sok, već rešenje“ (386)\n27.01.2021 Gračanica: Obeležen Savindan (188)\n27.01.2021 Danas je Sveti Sava, školska slava (160)\n27.01.2021 OG: Još četiri osobe pozitivne na kovid-19 (157)\n27.01.2021 Predstavnici Kancelarije za KiM uručili paketiće za Savindan (152)\nJanuar 2021 11 (380)


Trenutak da menadžment i sindikat Crnogorskog Telekoma obnove dijalog - CdM\nEkonomija Ministarka ekonomije Dragica Sekulić\nSmatramo da je trenutak da menadžment i rukovodstvo sindikata Crnogorskog Telekoma demonstriraju liderske osobine, zrelost i odgovornost tako što će bez odlaganja obnoviti dijalog i poljuljano međusobno povjerenje, kazala je danas ministarka ekonomije Dragica Sekulić tokom susreta sa delegacijom sindikata te kompanije, organizovanim na njihov zahtjev.\nKako je saopšteno iz Ministarstva, predstavnici sindikata su upoznali Sekulić sa aktuelnom problematikom u vezi sa pregovorima o pravima zaposlenih koje su u prethodnom periodu vodili sa menadžmentom kompanije, a ona je pozvala na uzdržavanje od jednostranih koraka i pritisaka bilo koje vrste koji bi onemogućili i opteretili nastavak dijaloga.\n“Na osnovu danas prezentiranih informacija, razlike nam ne izgledaju nepremostive. Naprotiv”, poručila je ministarka ekonomije.\nOna je istakla da Ministarstvo ekonomije nema ovlašćenje i ne želi da arbitrira u sporu poslodavca i sindikata Crnogorskog Telekoma, ali želi i hoće da pozove obje strane na striktno poštovanje zakona i poštovanje prava i obaveza utvrđenih kolektivnim ugovorom.\nRekla je da je ubijeđena da uz odgovoran i principijelan dijalog posvećen zajedničkom dobru i brojnim zajedničkim interesima, prostora i mogućnosti za dogovor ima više nego dovoljno.\nKako je najavljeno, predstavnici Ministarstva ekonomije će se narednih dana sastati i sa menadžmentom kompanije, u cilju cjelovitog i objektivnog sagledavanja različitih stanovišta strana u sporu.\nTagsCrnogorski Telekom dijalog Dragica Sekulić sindikat spor\nStandardno nema komentara ….


Radio BN | 'Dodik treba da sam ode i da tako spasi Republiku Srpsku!'\n'Dodik treba da sam ode i da tako spasi Republiku Srpsku!'\nObjavljeno: 2020-12-20 12:37\n'Može se desiti da Dodik ode ne kao političar nego čovjek koji je učestvovao u kriminalu! Sada ga molim da ode i da spasi Republiku Srpsku i da spasi ono malo obraza što je ostalo srpskoj naciji', kazao je Janjić.\nFoto: Milorad Dodik bi trebalo sam da ode!


Fudbal - Dinamo u Zrenjaninu bez golova\nNapisano u kategoriji Fudbal, 23 marta, 2014\nFudbaleri Dinama nisu uspeli ni u drugoj utakmici prolećnog dela šampionata da zabeleže pobedu, koja bi ih približila samom vrhu tabele. U utakmici 17.kola Srpske lige – grupa Vojvodina, izabranici Gorana Mrđe gostovali su ekipi Banata u Zrenjaninu i odigrali bez golova 0:0.\nPosle neuspeha u prošlom kolu na svom stadionu 1:1 protiv Sloge iz Temerina, „brzi voz“ je odigrao još jednu vrlo slabu utakmicu. U jednoj veoma tvrdoj utakmici sa malo šansi po gol, fudbaleri Dinama ponovo su razočarali svoje navijače i u Pančevo se vratili „samo“ sa jednim bodom. Posle ove utakmice Dinamo se nalazi na šestoj poziciji sa osvojenih 27 bodova, dok su fudbaleri Sente i dalje vodeća ekipa šampionata sa osvojenih 32 boda i utakmicom manje, koju igraju u nedelju 23.marta 2014.godine.\nU sledećem kolu fudbaleri Dinama će na svom Gradskom stadionu u Pančevu, dočekati petoplasiranu ekipu Bačke iz Bačke Palanke i pokušati da pred svojim navijačima dođu do prve pobede u drugom delu šampionata kako bi ostali u trci za prvim mestom.


Ako je kolona u biblioteci dokumenata ili na listi podešena da zahteva informacije, možda nedostaje potrebnih informacija.\nSharePoint može da skrene pažnju na informacije koje nedostaju. Koristite datoteke kojima je potrebna pažnja u bibliotekama i stavkama kojima je potrebna pažnja na listama da biste brzo pronašli i adresirajte informacije koje nedostaju.\nDatoteke kojima je potrebna pažnja i stavke kojima je potrebna pažnja stavke menija koje se prikazuju samo kada je to potrebno. Na primer, datoteke kojima je potrebna pažnja će se prikazivati za biblioteku sa datotekom kojoj nedostaju informacije.\nDa biste prikazali sve datoteke u biblioteci dokumenata kojima nedostaju potrebne informacije:\nIzaberite stavku Opcije prikaza > datotekama kojima je potrebna pažnja.\nDa biste prikazali sve stavke na listi koje nedostaju potrebne informacije:\nIzaberite stavku Opcije prikaza > stavkama kojima je potrebna pažnja.\nVizuelni podaci za datoteke kojima je potrebna pažnja u biblioteci dokumenata\nKada jednoj ili više datoteka nedostaju neophodne informacije, prikaz će se vizuelno promeniti da bi privukao vašu pažnju.\nVizuelni indikatori uključujete ћutu traku ispred imena datoteke i poruku upozorenja kako biste brzo videli gde treba da se preduzme radnja.\nDrugi vizuelni znak je crvena tačka u meniju " Opcije prikaza " biblioteke dokumenata. Crvena tačka vas obaveštava da delujete i primenjujete vrednosti koje nedostaju u zahtevanim kolonama.\nRešavanje ispravki metapodataka na velikim\nMožete da ažurirate neke stavke kojima je potrebna pažnja bez napuštanja stranice pomoću okna sa detaljima.\nDa biste otklonili razmeru metapodatke:\nDa biste otvorili okno sa detaljima za jednu od datoteka koje želite da ažurirate, izaberite žutu poruku upozorenja.\nDodajte još datoteka koje dele uobičajene vrednosti pomoću kombinacije tastera CTRL + klik ili Shift + klik. Trebalo bi da vidite okno masovnog uređivanja.\nPopunite vrednosti za informacije koje nedostaju.\nDa biste primenili promene na sve stavke odjednom, izaberite stavku Sačuvaj.


Herceg Novi se nada dobroj posjeti u julu i avgustu – Bankar.me\nZbog posljedica koronakrize već smo izgubili predsezonu, pa su sada očekivanja da bi nešto moglo da se desi tokom jula i avgusta, ocijenio je predsjednik Opštine Herceg Novi Stevan Katić.\nOn je rekao da su se fokusirali na region.\n“Imamo veoma dobru i upečatljivu kampanju kad je u pitanju Herceg Novi. Kampanja je pod nazivom Herceg Novi te zove, koja je sjajno odjeknula u regionu. Ljudi su oduševljeni kampanjom, učešće su uzeli i naši hotelijeri u jednoj nagradnoj igri u trajanju od pet noćenja sa doručkom”, istakao je Katić u Jutarnjem programu RTCG.\nSaopštio je da je u nagradnoj igri učestvovalo oko 35.000 ljudi.\n“Očekujemo da špic sezone, jul i avgust, bude dobro posjećen ove godine, jer turisti iz regiona, prevashodno iz BiH i Srbije će u tom periodu tradicionalno doći u Herceg Novi. I naravno, poslije toga očekujemo, ako epidemiološka situacija bude stabilna, da u septembru i oktobru ponovo dođu turisti iz Rusije, Zapadne Evrope, Skandinavije”, rekao je Katić.\nNovi poziv za projekat autobuske stanice\nGovoreći o projektu izgradnje nove autobuske stanice u Herceg Novom, Katić je rekao da prvi javni poziv za izbor strateškog partnera bio raspisan sredinom decembra 2019. godine.\n“Trebalo je da bude okončan krajem marta. Ali zbog cijele situacije oko koronavirusa, bilo je tu puno upita, interesovanja… Onda su ljudi zbog cijele situacije odustajali, da li im je to sigurno, nije sigurno, pa smo mi prije nekih 15 dana obnovili drugi poziv koji će trajati do početka septembra. Ako ne bude interesovanje, ući ćemo sami početkom naredne godine u realizaciju te investicije sredstvima Opštine Herceg Novi”, rekao je Katić.\nPOJMOVIHerceg Novi ljetnja turistička sezona\nPrevious Lidl stiže u Makedoniju\nSljedeći Deficit budžeta oko 336 miliona eura


FIFA - najbogatija sportska organizacija - Trebevic.net\nFIFA – najbogatija sportska organizacija\nMeđunarodna federacija fudbalskih asocijacija osnovana je 21. maja 1904. godine u Parizu.\nSada je Fifino sjedište u Cirihu, a njen trenutni predsjednik je Švajcarac italijanskog porijekla Đani Infantino.\nFifa je odgovorna za organizaciju i vođenje najvećih fudbalskih međunarodnih takmičenja, a najvažnije od svih – svjetsko prvenstvo, koje se održava od 1930. godine.\nOva međunarodna federacija ima 211 članova, što je 17 više od UN, te šest više od Međunarodnog olimpijskog komiteta, a tri manje od Međunarodne asocijacije atletskih federacija.\nVrhovno tijelo ove organizacije je Kongres Fife, koji je sastavljen od predstavnika svakog pridruženog člana.\nKongres bira predsjednika Fife, generalnog sekretara i ostale članove Izvršnog odbora.\nPostoji i šest kontinentalnih udruženja koja prate i nadgledaju razvoj fudbala na različitim kontinentima i regionima svijeta.\nNacionalni savezi, a ne kontinentalne konfederacije, jesu članovi Fife.\nKontinentalne konfederacije predviđene su statutom Fife, a članstvo u konfederaciji je preduslov za članstvo u ovoj međunarodnoj federaciji.\nFifa je najbogatija sportska i jedna od bogatijih svjetskih organizacija.\nGotovinske rezerve Fife krajem prošle godine skočile su na rekordne 2,74 milijarde, a prihod se povećao na 6,4 milijarde dolara u četvorogodišnjem periodu.


Izvor: Radio Televizija Vojvodine, 25.Apr.2021, 12:04\nPre 35 godina, 26. aprila 1986. godine, u nuklearnoj elektrani "Vladimir Iljič Lenjin", u blizini grada Pripjat u današnjoj Ukrajini, tada SSSR,došlo je do havarije na jednom od reaktora, a posledice te, kako se smatra, najveće ekološke katastrofe u istoriji nuklearne energije, naučnici još sagledavaju.\nZanimanje za Černobilj i posledice te nesreće ne prestaje, pa tako vlasti Ukrajine nameravaju da brendiraju tu katastrofu i na području oko Černobilja aktivno razvijaju >> Pročitaj celu vest na sajtu Radio Televizija Vojvodine << turizam, a u beloruskom delu kontaminirane zone razmatra se mogućnost organizovanja lova na losove i jelene.\nAnaliza podataka prikupljenih tokom 35 godina, koju su sproveli stručnjaci iz Rusije, Belorusije, Ukrajine i baltičkih zemalja, koju prenosi TAS S, a koja se odnosi na posledice havarije na životnu sredinu, pokazuje da se u većem delu kontaminirane teritorije ekonomske aktivnosti mogu obavljati bez ikakvih ograničenja kada je reč o zračenju.\nU izveštaju se, međutim, ukazuje da, zahvaljujući sprovođenju zaštitnih mera, nije bilo nijednog slučaja akutne radijacione bolesti među stanovništvom. Navedeno je i da je povećan broj slučajeva oboljevanja i smrti od leukemije među ruskim spasiocima u prvoj deceniji nakon nesreće, kao i učestalost karcinoma štitaste žlezde među onima koji su u vreme nesreće bili deca ili adolescenti, što je posledica odsustva zabrane konzumacije mleka od životinja sa kontaminirane teritorije.\nIzvor: Radio 021, 25.Apr.2021\nPre 35 godina, 26. aprila 1986. godine, u nuklearnoj elektrani "Vladimir Iljič Lenjin", u blizini grada Pripjat u današnjoj Ukrajini, tada SSSR, došlo je do havarije na jednom od reaktora, a posledice te, kako se smatra, najveće ekološke katastrofe u istoriji nuklearne energije, naučnici još sagledavaju...Zanimanje...\n05:30: Tijana Bogdanović odmah ispala


SAD: Male šanse za skori dogovor o paketu pomoći\nNancy Pelosi, predsjedavajuća Predstavničkom domu Kongresa, i Mitch McConnell, lider republikanske većine u Senatu (Foto: Brendan Smialowski/Pool via REUTERS)\nŠanse za skoro postizanje sporazuma o novčanom paketu pomoći građanima Sjedinjenim Državama su umanjene, imajući u vidu da je od petka američki Kongres na pauzi, a novi pregovori sa predstavnicima predsjednika Sjedinjenih Država Donalda Trumpa nisu zakazani.\nKongresna zasjedanja nisu planirana sve do septembra, a lideri oba doma – Senata i Predstavničkog doma, iznijeli su uvjeravanja da u roku od dvadeset četiri sata mogu da sazovu članove ukoliko dogovor bude postignut, izvijestila je agencija Reuters.\nVrijednost dionica na berzama je oslabila nakon što su lideri republikanaca i demokrata u Kongresu, Mitch McConnell i Nancy Pelosi, objelodanili da razgovori o paketu pomoći olakšica usljed pandemije koronavirusa nisu zakazani.\nRepublikanci i demokrate nisu usaglasile stavove o paketu pomoći u iznosu od dvije hiljade milijardi dolara. Najveća neslaganja ispoljena su u finansiranju škola, državnih i lokalnih administracija i nadoknada za nezaposlene, piše Reuters.\nDemokrate su tokom pregovora sa Bijelom kućom protekle sedmice predložile da vrijednost paketa pomoći bude smanjena na hiljadu milijardi dolara – ali je ponudu odbacila druga strana.\nIsplata nedjeljne sume od 600 dolara nezaposlenim građanima obustavljena je 31. jula, kada je istekao period validnosti tog programa pomoći američke vlade. Prema tumačenju zvaničnika federalnih rezervi i stručnjaka bio je podrška američkoj ekonomiji tako što je doprinosio povećanju potrošnje.\nPredsjednik Donald Trump prošle subote je potpisao izvršni nalog kojim bi trebalo da bude produžena isplata pomoći u smanjenom iznosu, ali tu odluku prate mnoge nepoznanice.\nOd država se traži da obezbjede 100 dolara za isplatu pomoći, ali su guverneri upozorili da države ne raspolažu dovoljnim sredstvima, jer su im prihodi smanjeni zbog pandemije COVID-19.\nPreostalih 300 dolara trebalo bi da se obezbjedi iz programa pomoći u vanrednim situacijama.\nU međuvremenu, broj oboljelih od COVID-19 u Sjedinjenim Državama dostigao je 5,3 miliona - podaci su američkog univerziteta Džons Hopkins. Od posljedica virusa, prema istom izvoru, preminulo je najmanje 167.000 građana.\nNeslaganje Bijele kuće i Demokrata oko Trumpovih uredbi za pomoć nezaposlenima\nPomoć za nezaposlene zatražilo još 1,2 miliona građana SAD\nCorona kriza: Bijela kuća i demokrate nastoje da postignu sporazum o finansijskoj pomoći\nSAD: Broj prijava za pomoć nezaposlenima prvi put manji od milion


Povodom 160 godina od rođenja velikog naučnika Nikole Tesle (10. jul 1856-7. januar 1943), muzej u Beogradu koji nosi njegovo ime, uz podršku Sekretarijata za kulturu grada Beograda, organizovaće niz aktivnosti kojima će biti obeležen taj jubilej.\nBiće postavljene dve nove holografske animacije – Teslina priča o detinjstvu i Teslina vizija budućnosti kao i trodimenzionalna projekcija (3d mapping) eksperimenta u Kolorado Springu, sa ciljem da posetiocima još više približi pronalazački rad i oživi duh vremena Nikole Tesle.\nAutor stalne postavke je direktor muzeja dr Branimir Jovanović, arhitekta postavke je Pavle Vasev, a za sve digitalne medije je zadužen dr Bojan Stevanić i „Bulb Creation Studio“.\nU susret obeležavanju 160 godina od Teslinog rođenja, „Direct Media“ je muzeju donirala jedinstveni izložbeni eksponat virtuelne realnosti, pod nazivom „Doživi Teslu“, koji će omogućiti posetiocima da zakorače u virtuelni svet kroz koji će ih voditi sam Tesla.\nTu je i interaktivna maketa hidrocentrale na Nijagarinim vodopadima, poklon kompanije „Sćneider Electric“.\nIzložbeni prostor muzeja je u susret Teslinoj godišnjici okrečen i osvežen, ugrađena je nova rasveta i novi sistem ventilacije, a u arhivskom depou muzeja u suterenu zgrade, donacijom kompanije „Sćneider Electric“, ugrađena je nova oprema za klimatizaciju, zahvaljujući kojoj će se više od 160.000 dokumenata iz Tesline zaostavštine čuvati u idealnim konzervacijskim uslovima.


U Centru za obuku u Zalužanima kod Banja Luke danas je svečano postrojena žandarmerija Ministarstva unutrašnjih poslova Republike Srpske.\nFormiranje žandarmerije uslijedilo je nakon što je Republika Srpska povukla inicijativu o uvođenju rezervnog sastava, kojeg su također bili najavili i povukli i iz Federacije Bosne i Hercegovine.\nPromociji prisustvuju ministar unutrašnjh poslova RS-a Dragan Lukač i direktor Policije Darko Ćulum, kao i član Predsjedništva BiH Milorad Dodik te zvaničnici entiteta predsjednica Željka Cvijanović, premijer Radovan Višković i predsjednik Narodne skupštine Nedeljko Čubrilović.\nČlan Predsjendištva Bosne i Hercegovine Milorad Dodik kazao je danas prilikom svečanog postrojavanja Jedinice žandarmerije u Centru za obuku u Zalužanima kako je žandarmedija operativna jedinica koja se može upotrebljavati vezano za izazove te da se radi o mobilnoj jedinici, prenosi N1:\n"Razvijamo savremene snage policije i u tom pogledu su nam uzori oni što vidimo na Zapadu. Ono što je meni važno jeste da sam na mnogim mjestima u Republici Srpskoj dobio dobre poruke, da ne kažem pohvale, za način na koji se organizuje ovo jer to ljudima unosi osjećaj sigurnosti i to je nešto što je nama važno", kazao je Dodik u izjavi za regionalnu televiziju N1.\nPoručio je da će razmatrati i čekati priliku kada je u pitanju formiranje rezervnog sastava policije, navodeći da to nije izvan Dejtonskog sporazuma nego je limitirano materijalnim sredstvima.\nPotpredsjednik Republike Srpske (RS), Ramiz Salkić ranije je ponovio da odustajanje od rezervnog sastava, te formiranje žandarmerije u RS može biti i opasnija aktivnost za budućnost.\n"Jedinica koja je dobro opremljena, obučenija i uvježbana, iako brojčano puno manja, može biti puno opasnija, ako se zloupotrijebi od strane sistema protiv neke ciljne grupe", ocijenio je Salkić.\n"Priča da će se oni boriti s ciljem zaustavljanja vala migranata u našoj zemlji je priča za malu djecu. Danas svi migranti koji borave u našoj zemlji prešli su preko područja kojeg kontrolira MUP entiteta RS i to u grupama i bez ikakvih problema", kazao je Salkić.\nFormiranje žandarmerije uslijedilo je u okviru reorganizacije interventnih snaga MUP-a radi, kako je rečeno, bržeg i efikasnijeg odgovora na bezbjednosne izazove sa kojima se suočava RS, uključujući i veliki broj ilegalnih migranata, navodi agencija Fena.\nMinistar unutrašnjih poslova FBiH Aljoša Čampara izjavio je danas u Sarajevu, prenosi agencija Fena, da najavljeno svečano postrojavanje žandarmerije MUPRS-a predstavlja nevješt pokušaj izlaska iz neugodne situacije s neuspješnim formiranjem rezervnog sastava MUPRS-a.\n"To je sve ono što ne treba građanima Bosne i Hercegovine, umjesto da se okrenemo borbi protiv korupcije i organizovanog kriminala", rekao je Čampara, prenosi Fena.


NATO general: Balkanu prete islamski terorizam i ruski uticaj - 18.09.2016, Sputnik Srbija\nNATO general: Balkanu prete islamski terorizam i ruski uticaj\nPredsedavajući Vojnog odbora NATO-a general Petr Pavel izjavio je da je Balkan još uvek potencijalni izvor ratnih sukoba i poručio da Severnoatlantski savez... 18.09.2016, Sputnik Srbija\n21:31 18.09.2016 (Osveženo: 21:57 18.09.2016)\n© AP Photo / Amel EmrićSrebrenički imam Idriz Halilović\nPredsedavajući Vojnog odbora NATO-a general Petr Pavel izjavio je da je Balkan još uvek potencijalni izvor ratnih sukoba i poručio da Severnoatlantski savez mora da ima sposobnosti odvraćanja protivnika i odbrane svojih članica, kao i veću ulogu u borbi protiv terorizma, prenela je danas „Hina“.\n„NATO mora da poseduje sposobnost, snage i resurse za odvraćanje protivnika i odbranu svoje članice od bilo kakve pretnje“, rekao je general Pavel u Splitu na konferenciji za novinare nakon celodnevne konferencije Vojnog odbora NATO.\n15 Septembar 2016, 17:49\nHrvatska agencija navodi da je Pavel upozorio na opasnosti na Balkanu ocenivši da je situacija u tom delu Evrope „daleko od stabilne“ ustvrdivši da „Balkanu preti islamski terorizam, ali i ruski uticaj“.\n„Bosna i Hercegovina mogla bi da postane utočište za teroriste“, kazao je general Pavel koji je, na pitanje kako procenjuje razvoj izbegličke krize ove jeseni, istakao da ne očekuje velike talase izbeglica kao što se to dogodilo prošle godine.\nPredstavljajući zaključke konferencije, general je istakao da je sastanak u Splitu bio prilika da se okupe načelnici generalštabova zemalja-članica NATO-a, dva strateška komandanata NATO-a, kao i predstavnik Crne Gore, koja je dobila pozivnicu za članstvo u NATO-u, kako bi „mogli da raspravljaju o sprovođenju odluka koje su predsednici država i vlada doneli na samitu NATO-a u Varšavi u julu“.\nPavel je rekao da će nove snage NATO-a stići će u Poljsku i u baltičke zemlje u aprilu i maju 2017. godine. Jedan broj jedinica će stići u baze pre dolaska glavnog kontingenta vojnika, piše „Volstrit džurnal“.\nNATO namerava da razvija dijalog sa Rusijom\n15 Septembar 2016, 17:17\nVojno rukovodstvo Alijanse razgovaralo je u Splitu o raspoređivanju četiri bataljona od 4.000 vojnika u zemlje Baltika i Poljsku.\n„Kada govorimo o te četiri borbene grupe imamo u vidu ne samo njihovo prisustvo radi obuke. Te snage treba da posluže za obuzdavanje i, po potrebi, za ofanzivu“, navodi list reči generala.\nPodsetimo, NATO planira da rasporedi četiri bataljona duž svog istočnog oboda u Estoniji, Letoniji, Litvaniji i Poljskoj. Kao odgovor, Rusija će formirati tri nove divizije od po 10.000 vojnika koje će biti raspoređene duž njene evropske granice.


Carine i dalje glavna prepreka za SCG\nDržava na testu\nPaunović (G17 plus): Srbija i Crna Gora postaće nezavisne\nBEOGRAD - Uz svo razumevanje da sada ima prečeg posla na Kosovu, Evropska unija nije propustila da Koštunicu podseti da harmonizacija državne zajednice mora da se završi. Premijer Srbije Vojislav Koštunica, po povratku iz Brisela, najavio je da je sada vreme za drugi beogradski sporazum.\nNiko za sada ne zna na šta je premijer tačno mislio, ali u Crnoj Gori kažu da nema mnogo razumevanja za pisanje nastavka. Predrag Sekulić, portparol DSP, tvrdi da je apsurdno ići ka drugom sporazumu, sem onom koji predviđa razlaz po češko-slovačkom modelu.\n- Državna zajednica, sem Saveta ministara, ne funkcioniše. Glavni krivac za takvo stanje su velike razlike u ekonomskim sistemima Srbije i Crne Gore - pojašnjava Sekulić.\nSa ocenom da državna zajednica ne funkcioniše kako treba, slaže se i Goran Paunović, predsednik Izvršnog odbora G17 plus.\n- Sve je dosta traljavo. Razumni smo i sačekaćemo da istekne rok od tri godine, a onda će i Srbija i Crna Gora postati nezavisne. Srpska privreda bila bi u kolapsu ukoliko bi uskladila carine u interesu Crne Gore ili obratno. Harmonizacija, ipak, nije nemoguća uz obostranu volju, ali ne treba zaboraviti da su srpska i crnogorska ekonomija neuporedive - napominje Paunović.\nTomislav Nikolić, lidera SRS, kaže da odnosi Srbije i Crne Gore podsećaju na "loš brak, gde stalno jedan od supružnika preti napuštanjem bračne zajednice, a nikad ne odlazi, što samo produžava agoniju". On je izjavio da se zalaže za očuvanje državne zajednice, ali je pozvao vlasti u Podgorici da odmah raspišu referendum o crnogorskoj nezavisnosti ako ne žele zajednicu, "jer ne možemo više da trpimo stalne pretnje nadobudnih crnogorskih kadrova".\nZoran Žižić, potpredsednik SNP, krivce za odugovlačenje u usklađivanju carinskih sistema vidi u crnogorskoj vladajućoj strukturi.\n- Razlog zbog čega Crna Gora odbija to da uradi jeste pritisak uvoznog lobija, koji želi da zadrži monopol na uvoz, pre svega prehrambenih proizvoda u Crnoj Gori, a koji su u Srbiji i jeftiniji i znatno boljeg kvaliteta - kaže Žižić.\nZoran Šami, predsednik Skupštine SCG, navodi da je moglo mnogo više da se uradi na nivou državne zajednice: "Ako hoćemo u Evropu, moramo da igramo prema evropskim pravilima igre, ali pre toga, Srbija i Crna Gora moraju se međusobno usaglasiti, a ne da važe neka druga pravila".\nParlament SCG o Kosovu i Savetu ministara sledeće nedelje\nPajtić obećao da će "počišćeni" moći da se vrate na posao\nŠef diplomatije Goran Svilanović iznenadio sve: Nediplomatski, ali u pravom trenutku\nPoslanici Skupštine Srbije juče aklamacijom podržali Rezoluciju o Kosovu i Metohiji\nLideri EU najoštrije osudili etničko nasilje na Kosmetu\nBudući ambasador SAD osudio albansko nasilje


Učiteljica Nataša Plavšić ovogodišnji dobitnik Svetosavske nagrade - Radio Derventa - RTV Derventa vijesti\nHome GRADOVIDerventa Učiteljica Nataša Plavšić ovogodišnji dobitnik Svetosavske nagrade\nUčiteljica Nataša Plavšić ovogodišnji dobitnik Svetosavske nagrade\nby Dejan B. 11.01.2021.\nNataša Plavšić, nastavnik razredne nastave u OŠ „19.april“,ovogodišnji je dobitnik Svetosavske nagrade koja se dodjeljuje za postignute izuzetne rezultate u oblasti vaspitanja i obrazovanja djece i učenika kao i za doprinos kvalitetnijem vaspitanju i obrazovanju u Republici Srpskoj u školskoj 2019/2020.godini. Nagradu,koju dodjeljuje Ministarstvo prosvjete i kulture Republike Srpske,dobilo je sedam vaspitača iz predškolskih ustanova, 24 nastavnika razredne i predmetne nastave te devet profesora srednjih škola u Republici Srpskoj.\nPlavšićeva je jedini ovogodišnji dobitnik iz Dervente, a nagrada će joj biti uručena 28.januara, kada će biti upriličena dodjela nagrada putem televizijskog prenosa u programu RTRS. Svetosavska nagrada se sastoji od Svetosavske povelje i novčane nagrade.\nU OŠ „19.april“ su istakli da su ponosni na to što je nagrađen Natašin dugogodišnji trud i rad ali i njena kreativnost.\n„Učiteljica Nataša je ispunila mnoštvo kriterijuma koji su bili potrebni za dobijanje jedne ovakve nagrade. Vodila je đake kroz razne sekcije, takmičenja, pokazala veliku posvećenost u radu sa učenicima u vannastavnim aktivnostima, dobro sarađivala sa lokalnom zajednicom i sve je to doprinijelo da bude prepoznat i nagrađen njen rad“, istakli su u školi i Nataši poželjeli mnogo uspjeha u budućem radu.\nDirektor škole Elvira Miljić je podsjetila da je Plavšićevoj uručena i posebna zahvalnica tokom Dana učeničkih postignuća jer je upravo ona svojom kreativnošću dala pečat brojnim manifestacijama u školi.\n„Nataša je najzaslužnija za izgradnju zelene odnosno učionice u prirodi u sklopu naše škole. Važno je spomenuti i njen izuzetan odnos sa učenicima i roditeljima ,a poznata je i po tome što svoje učenike,kada god ima priliku za to, vodi na gradska izletišta“, rekla je Miljićeva.


Vesti online / Scena / Estrada / Haos zbog koncerta u Nemačkoj: Brena završila na policijskom ispitivanju\nLepa Brena i Amar Jašarspahić Gile trebalo je da održe koncert u nemačkom gradu Hagen. Međutim, nastup je otkazan u poslednjem momentu zbog, kako je rekao organizator Husein Velagić, pevačicinog neprofesionalizma.\nPosumnjala da se radi o prevari, pa nije htela da izađe na binu: Lepa Brena\nNaime, kako pišu bosanski mediji, Brena je odbila da nastupa dok joj ne bude isplaćen dogovoreni honorar. Velagić joj je, priča se, ranije isplatio deo novca i trebalo je da joj da još 2.000 evra pre početka koncerta. Kako to nije učinio, ona je odbila da dođe u dvoranu. S obzirom na to da sala nije bila puna, organizator je odbio da da ostatak novca jer joj je ranije na ime kapare, navodno, uplatio 7.000 evra.\n* Ceci honorar 50.000, Lukasu 15.000 evra\nVelagić je potom pozvao policiju i prijavio pevačicu zbog prevare. Najavljuje da će u utorak, posle praznika koji je u Nemačkoj, protiv nje podneti tužbu, prenosi Avaz. On tvrdi da je policija od Brene uzela novac koji je dobila za taj koncert, a kako ga nije održala, kako on kaže, novac je morala da vrati kako bi se on vratio publici zbog kupljenih ulaznica.\nMeđutim, Brenin menadžer Bane Obradović tvrdi da Velagić nije ispoštovao dogovor. Takođe, demantuje da je policija uzela novac od nje, te da se više od sat zadržala na ispitivanju.\n- On uopšte nije dao novac, ništa nije platio, ni rasvetu, razglas... To mogu da potvrde svi koji su te večeri bili u dvorani. Zapravo, problem je nastao onda kada je Brena od njega tražila da potpišu ugovor jer ona nigde neće da radi ukoliko sve nije regularno. Velagić nije hteo da potpiše ugovor da bi izbegao plaćanje poreza. S druge strane, policija nije uzela samo Breninu izjavu već je obavila razgovor sa svima koji su bili uključeni u organizaciju, muzičarima, konobarima... Ona je došla u Nemačku iako joj nije ranije isplaćen honorar, mada je bio dogovor da sve dobije unapred. Znači, nije tačno da joj je dao deo novca, a da je ostatak trebalo te večeri. Od njih nije dobila ništa - kaže Obradović i ističe da Brena nije zadržana u policiji jer je noć kasnije nastupala u Holandiji.\nPoznavaoci muzičkih dešavanja u Nemačkoj tvrde da Velagić nikad nije bio menadžer, već da se inače bavi prodajom mesa, ali i da Brena nije prva koju je prevario na sličan način. Kada je pevač Gile čuo da policija u hotelu razgovara s Brenom, zajedno s njenim muzičarima, pobegao je iz dvorane na službeni ulaz. Nije se pojavljivao u hotelu dok policija nije završila svoj posao.\nPonedeljak 16.05.2016. 18:44\nNije" Brena"(to je estradno ime)sama ,ima ich jos koji za noc od naivnog Naroda za jednu noc pokupi hiljde evrica.Sviju treba u zatvor strpati i svu imovinu tako stecenu sirotinji podeliti.Pored muzicke skole malo je koji od tih novokomponovanih umetnika i prosao a kamoli pohadjao i ispit polozio,ali dok ima naivnih "gastarbajtera"njima cesto upda sekira u kajmak.Bukagije su za njih a i za te takozvane menadzere.


Grenel u Prištini: Nadam se skorom susretu Srbije i Kosova – RTV SUNCE Arandjelovac\nHome » Svet » Grenel u Prištini: Nadam se skorom susretu Srbije i Kosova\nSpecijalni izaslanik SAD za dijalog Beograda i Prištine Ričard Grenel sastao se u Prištini s predsednikom Kosova Hašimom Tačijem, saopšteno je iz kabineta predsednika Kosova. Grenel se sastao i sa liderom Pokreta Samoopredeljenje Aljbinom Kurtijem i predstavnicima drugih političkih partija na Kosovu.\nHašim Tači se zahvalio Grenelu na podršci koju su SAD pružale Republici Kosovo u svim periodima i rekao da “to povećava veru u postizanje mirovnog sporazuma sa Srbijom”.\nTači je rekao da će “aktivno učestvovanje SAD u pronalaženju konačnog rešenja biti odlučujuće”.\n“Specijalni izaslanik Grenel spreman je da sarađuje sa predsednikom Tačijem i ostalim liderima na Kosovu kako bi pomogao da se obezbede mir, pravda i prosperitet za Kosovo i ceo region“, napisao je američki ambasador na Kosovu.\n“Proces dijaloga važniji od vremenskog okvira”\nSpecijalni izaslanik Bele kuće Ričard Grenel i predsednik Kosova Hašim Tači na sastanku u Prištini\nPrethodna: Vulin: Razbijena legenda o besi\nSledeća: APR: Sajt Privredni registar nije naš


Prekomerni rast plata i penzija: Ko je kriv? - Biznis i Finansije\nHome\tBlogovi\tPrekomerni rast plata i penzija: Ko je kriv?\nU periodu od 2007. do 2013. godine izdvajanja iz budžeta za zarade zaposlenih (na svim nivoima) su porasla oko 65%, dok su izdvajanja za penzije gotovo duplirana. Postavlja se pitanje šta je uzrok takvog brzog rasta? Odnosno, ko je u uslovima svetske ekonomske krize dozvolio da trošimo više nego što zarađujemo? Odgovor je jednostavan, a istovremeno i komplikovan: niko nije kriv i svi su krivi, piše na svom blogu Goran Radosavljević, docent na FEFA na predmetu javne finansije i bivši državni sekretar u Ministarstvu finansija.\nU javnosti su česta prepucavanja oko toga da li je za nerealan rast plata i penzija kriva Vlada iz perioda 2008-2011, ili je pak to krivica ove Vlasti koja, kako kaže opozicija, već dve godine ne može da se pomeri sa mrtve tačke. Poznata je činjenica da je Vlada Mirka Cvetkovića 2008. godine vanredno povećala plate i penzije kako bi „ubedila“ SPS i PUPS da sa DS formiraju Vladu. Te 2008. godine došlo je do nezapamćenog nominalnog rasta budžetskih izdvajanja za plate (čak 23%) i penzije (oko 27,4%) u odnosu na prethodnu godinu. I to nije sve, početkom 2009. usledilo je još jedno povećanje penzija koje je rezultiralo rastom istih od oko 17% u odnosu na već visok nivo iz 2008. godine.\nMeđutim, ta ista Vlada je u maju 2009. godine, pod uticajem svetske finansijske krize, zamrzla rast plata i penzija do kraja 2010. godine. Odluka je imala značajne rezultate u ublažavanju „posledica“ prethodnog povećanja ovih rashoda. Podaci pokazuju da su plate time vraćene na neki prosečan nivo rasta u periodu pre 2008. godine, dok su penzije neznatno brže rasle u odnosu na taj period. Dakle, prvo su vanredno povećali rashode za plate i penzije pa vanredno smanjili, što je u proseku dalo skoro isti rezultat kao da ništa nije vanredno povećavano.\nIpak, rast izdvajanja za plate i penzije od, u proseku, 10% godišnje u periodu 2007-2013, u vreme kada je realni BDP smanjen, je nedopustiv i predstavlja neodgovorno vođenje ekonomske politike. Tako dolazimo do zaključka da su svi krivi za nerealna rast zarada i penzija. Jednostavno su sve vlasti u prethodnih 10 godina, uključujući i ovu sadašnju, više trošile nego što je to bilo realno. Razlozi za to su bili različiti, ali je rezultat uvek bio isti.


RTCG - Radio Televizija Crne Gore - Nacionalni javni servis :: Politika :: Zabraniti socijalna davanja iz budžetske rezerve u godini izbora\nBOGDANOVIĆ 25. 09. 2019. 11:53 >> 11:54 15\nZabraniti socijalna davanja iz budžetske rezerve u godini izbora\nTrebalo bi zabraniti da se sa tekuće budžetske rezerve (i sa državnog i sa lokalnog nivoa) vrše dodjele socijalnih davanja u godini u kojoj se održavaju lokalni ili parlamentarni izbori. Za slučaj vanrednih izbora, zabrana treba da važi 6 mjeseci od dana njihovog raspisivanja, kazao je generalni sekretar i poslanik Demokrata Boris Bogdanović.\n"U postupku analize brojnih, višedecenijskih izbornih procesa, u kojima je DPS sve moguće mehanizme stavio u funkciju krivotvorenja izborne volje građana i krađe izbora, Demokratska Crna Gora prepoznala je veliki broj problema koji su u značajnoj mjeri determinisali, bez izuzetka, izborne rezultate na svim izborima održanim u Crnoj Gori od uvođenja višestranačja", kazao je poslanik Demokrata.\nSvakom od tih problema, kako je kazao, Demokrate posvećuju značajnu pažnju u namjeri da pronađu način da DPS-u izbiju iz ruku sve džokere izbornih manipulacija kojima raspolažu.\nKao jedan od tih manevara, navode zloupotrebu socijalnih davanja.\n"Riječ je o jednom krupnom i izuzetno značajnom problemu jer su zloupotrebe jednokratne socijalne pomoći, izgradnja infrastrukturnih objekata, otpis dugova za račune samo neki od načina na koji su kupovani glasovi na svim lokalnim, parlamentarnim i predsjedničkim izborima u prethodnom periodu", kazao je Bogdanović.\nOn navodi da način i dinamika isplate jednokratne socijalne pomoći u predizbornom periodu svaki put ukažu na to da se ona koristi za manipulaciju biračima na terenu.\n"Samo slučaj u Pljevljima, koji je procesuiran od strane tužilaštva, bio je dovoljan da pokaže na koji način funkcioniše šema zloupotrebe socijalne pomoći i do koje je mjere je moguće zloupotrijebiti novac poreskih obveznika kako bi se ostvario što bolji politički rezultat na terenu", kazao je poslanik Demokrata.\nOvakva strategija je, dodaje, jasno obznanjena aferom "Snimak".\n"Takođe, zna se i da je količina izdvajanja za jednokratne socijalne pomoći u jednoj godini direktno proporcionalna broju izbornih procesa koji se u toj godini održavaju, što jasno ukazuje na postojanje uzročno-posljedične veze između dodjele jednokratnih socijalnih pomoći i čina glasanja", kazao je Bogdanović.\nDemokratska Crna Gora je, kako je kazao, ponudila rješenje, prema kojem bi trebalo zabraniti da se sa tekuće budžetske rezerve (i sa državnog i sa lokalnog nivoa) vrše dodjele socijalnih davanja u godini u kojoj se održavaju lokalni ili parlamentarni izbori. Za slučaj vanrednih izbora, zabrana treba da važi 6 mjeseci od dana njihovog raspisivanja.\n"Osim toga, socijalna davanja su dozvoljena, u naznačenim rokovima, isključivo od strane organizacije čija je to djelatnost. Saglasno Zakonu o dodjeli socijalnih pomoći, to su Centri za socijalni rad i Demokrate predlažu da isključivo oni mogu dodjeljivati stalne socijalne pomoći", navodi se u saopštenju.\nDemokrate su, kaće Bogdanović, došle do podataka prema kojima prosječno 5.848 fizičkih lica dobije finansijska sredstva iz državne tekuće rezerve, te da je bilo godina u zadnjem periodu kad je taj broj izlazio i na 6.662 fizičkih lica koja su dobijala sredstva iz tekuće budžetske rezerve.\n"To se čini krajnje netransparentno, daleko od očiju javnosti, bez jasnih kriterijuma i prema ličnoj volji čelnika Vlade i lokalnih samouprava. Ove frapantne cifre govore o tome da je DPS pretvorio budžetsku rezervu u partijsku fabriku glasova. Njeno kršenje treba da povlači krivičnu sankciju, jer se zalažemo za kriminalizaciju protivpravnog finansiranja političkih subjekata", zaključuje se u saopštenju.


Evo šta će obradovati banjske turiste u 2017. godini.. – TURISTIČKI INFO CENTAR – Banja Koviljača\nDeset kilometara puta od Banje Koviljače do vrha Gučeva konačno će dobiti novi izgled, a uređena saobraćajnica značajno će doprineti boljoj turističkoj slici ovog dela Podrinja. Već godinama građani Banje Koviljače, kao i brojni turisti ukazuju na katastrofalno stanje puta ka vrhu jedne od, istorijski najbitnijih planina u Srbiji. Brojne posete memorijalnom spomeniku na vrhu Gučeva su otkazivane upravo zbog lošeg puta, i nebezbednih uslova vožnje autobusima.\nRadovi su započeti iznad Sanatorijuma, a ova deonica dobiće sve putne elemente, biće široka najmanje četiri metra, sa drenažama, ivičnjacima, ispustima za mimoilaženje, novim asfaltom i potpornim zidovima na mestima gde su mogući odroni zemlje. Radove izvodi PZP „Valjevo“, u toku je neophodna priprema terena, nakon koje sledi asfaltiranje. Projekat se realizuje zahvaljujući dobroj saradnji Grada Loznice, nadležnog ministarstva i Puteva Srbije.


Uskoro druga Konferencija o javno-privatnom partnerstvu - Biznis i Finansije\nHome\tVestiEkonomija\tUskoro druga Konferencija o javno-privatnom partnerstvu\nby bifadmin 15. aprila 2019.\nDruga srpska konferencija o javno-privatnom partnerstvu biće održana u Beogradu, u Hotelu Metropol Palace u sredu, 5. juna, 2019. godine.\nKonferencija će se baviti izazovima u domenu infrastrukture i energetike i pitanjem kako inovacije u realizaciji projekata i tehnologiji mogu pomoći rešavanju tih izazova. Na konferenciji će se diskutovati o uspešno završenim JPP projektima, kao i novim projektima koji su započeli proces realizacije. Cilj ove konferencije je da ukaže na važnost koncepta javno-privatnog partnerstva koji je postao jedan od vodećih modela u svetu, da poveže investitore i stručnjake sa svim relevantnim državnim i finansijskim stejkolderima. Konferencija će pokriti ključne probleme u planiranju investicija kroz model javno-privatnog partnerstva, ukazati na najbolje JPP modele za infrastrukturno & energetsko snabdevanje i predočiti kako se upravlja rizicima u pomenutoj oblasti. Na konferenciji će prisustvovati najviši državni predstavnici, glavni preduzetnici, izvođači radova i pružaoci usluga u domenu javno-privatnog partnerstva.\n– Javno-privatno partnerstvo i planiranje investicija u infrastrukturu\n– JPP modeli za infrastrukturno & energetsko snabdevanje\n– Izgradnja uspešnog javno-privatnog partnerstva\n– Ulaganja u projekte javno-privatnog partnerstva: Najbolje prakse\n– Upravljanje rizicima za uspešan razvoj JPP projekata\nNa konferenciji će govoriti eminentni stručnjaci iz sektora, i drugi zvaničnici, među kojima su Neđo Trninić, Ministar saobraćaja i veza Republike Srpske; Saša Pavlov, gradonačelnik Pančeva; Goran Vesić, zamenik gradonačelnika Beograda i član Komisije za javno-privatno partnerstvo Republike Srbije; Stephen Ndegwa, šef kancelarije Svetske Banke u Srbiji; Dubravka Negre, direktor regionalnog predstavništva Evropske Investicione Banke (EIB) za Zapadni Balkan; Marcos Garcia Martinez, pomoćnik direktora za Zapadni Balkan Evropske banke za obnovu i razvoj; Andrijana Jovanović, zamenica predsednika Komisije za javno-privatno partnerstvo Republike Srbije; Vladimir Bešlagić, Partner, Deloitte Srbija; dr Jelena Gazivoda, senior partner advokatske kancelarije Janković Popović Mitić; Miloš Laković, partner advokatske kancelarije Moravčević Vojnović i partneri u saradnji sa Schoenherr; Anđelka Todorović, advokat advokatske kancelarije Miroslav Stojanović u saradnji sa Wolf Theiss; Ian Chorlton, ugovorni menadžer kompanije CESTRA iz Velike Britanije; Neno Kovačević, pomoćnik direktora kompanije IBI Group iz Kanade; Aleksandra Stanisavljević, specijalni savetnik generalnog direktora za koncesiju, Aerodrom Nikola Tesla Beograd i dr. Zorana Mihajlović, potpredsednica Vlade i ministarka građevinarstva, saobraćaja i infrastrukture Republike Srbije, otvoriće konferenciju.\nStarbaks otvorio kafeteriju u Srbiji\nMinistarstvo reagovalo na vest da Novosađani pomažu domaćim...\nKonkurencija na domaćem tržištu mineralnih đubriva: Jedan za...


Otvoren ritejl park “Zona” u Vranju gde će posao naći 250 ljudi (video) - JuGmedia\nGradonačelnik Vranja, Slobodan Milenković i predstavnik investitora Kompanije „Immobalcan“, Martin Pacovski svečanom primopredajom ključeva danas su u popodnevnim satima i zvanično otvorili novoizgrađeni ritejl park “Zona”, savremeni tržni centar od 8.500 kvadrata.\nDobrodošlicu građanima kojih je na otvaranju zbog pandemije korona virusa bilo u malom broju i pod zaštitnim maskama, najpre je poželeo gospodin Pacovski istakavši da je velelepni centar trgovine otvoren posle višemesečnog napornog rada, ali da je ovaj veliki posao završen zahvaljujući dobroj saradnji sa lokalnom samoupravom i izvođačem radova.\n„Uveren sam da će ritejl park “Zona” građanima Vranja biti mesto dobre kupovine, ali i prostor gde će uživati.“, rekao je Pacovski.\nZadovoljstvo zbog otvaranja savremneog tržnog centra nije krio ni gradonačelnik Milenković, koji je podsetio da je gradska uprava skoro više od godinu dana sprovodila pripreme za prodaju lokacije na kojoj je izgrađen ritejl park “Zona” i to u trenutku kada su mnogo tvrdili da je to nemoguće.\n„Osim što smo prodali lokaciju mi smo uspeli da postignemo i dobru cenu i tim parama konsolidujemo gradski budžet što nam je omogućilo da krenemo u realizaciju kapitalnih projekata poput rekonstrukcije Gradskog parka i Ulice “Bore Stanković” i izgradnju vrtića. Ova zona neće biti samo zona dobre trgovine u kojoj će biti zaposleno oko 250 radnika i gde će grad od poreza na imovinu godišnje prihodovati 3,5 miliona dinara, već će pospešiti i razvoj tranzitnog turizma kao i ostalih uslužnih delatnosti “, rekao je Milenković i naglasio da je „Immobacan“ spreman da u postojeću zonu novoizgrađenog tržnog centra i dalje investira i da će ovaj deo Vranja postati nova poslovna zona.\n„Lokalna samouprava će vam i dalje biti dostojan partner na vašem putu investiranja u našem gradu“, nastavio je Milenković i naglasio da će ulica koja vodi u ritejl park “Zona”, a koju je lokalna samouprava gradila zajedno sa češkim investitorom, biti uskoro imenovana u Prašku, u čast poslovnim partnerima koji dolaze iz Češke.\nSvečano otvaranje novoizgrađenog tržnog centra završeno je vatrometom .\n27.11.2020. u 13:18\nLopovska banda,ugurali se mamina I tatina deca\n27.11.2020. u 19:05\nTakav tržni centar zatvoriće bar 500 radnih mesta, ako otvara 250. Dokaz su dešavanja u Leskovcu, svakog dana skače broj lokala na izdavanje i odjavljenih firmi.


Čvrsta podrška Mozambika teritorijalnom integritetu i celovitosti Republike Srbije\nPrvi potpredsednik Vlade i ministar spoljnih poslova Republike Srbije Ivica Dačić, koji boravi u poseti Mozambiku, imao je danas u Maputu sadržajan razgovor sa ministrom inostranih poslova Mozambika Žozeom Pašekom.\nU dugom i prijateljskom razgovoru zajednički je evociran period podrške SFRJ borbi za slobodu od kolonijalizma naroda Mozambika i razmenjena su mišljenja o tekućim spoljnopolitičkim procesima u svetu, posebno afričkom i evropskom kontinentu.\nSagovornici su konstatovali da je potencijal za obnovu saradnje dve države na polju ekonomske, političke, vojne i obrazovne saradnje izuzetno velik posebno imajući u vidu dugogodišnji zastoj u saradnji.\nDogovoreno je da se razmene posete na visokom i najvišem nivou i da se utvrde oblasti od zajedničkog interesa za unapređenja saradnje kako bi se potpisali neophodni bilateralni sporazumi.\nŠef srpske diplomatije posebno je zahvalio sagovorniku i za punu podršku Mozambika teritorijalnom integritetu Republike Srbije i poštovanju međunarodnog prava.\n„Želim da ovde javno dam punu podršku teritorijalnom integritetu i celovitosti Srbije i da se distanciram od bilo kakvog separatističkog pokreta koji može da doprinese razbijanju Srbije", istakao je nakon održanog sastanka ministar inostranih poslova Mozambika.\nMinistar Dačić je ministru inostranih poslova Mozambika predao i odlikovanje Orden Republike Srbije na lenti kojim je predsednik Republike Srbije odlikovao predsednika Mozambika za posebne zasluge u razvoju bilateralne saradnje između naših država.


Delegacija Odbora za zdravstvo, rad i socijalno staranje u zvaničnoj posjeti Republici Turskoj\nutorak, 06 novembar 2018 07:12\nAnkara, 5. novembar 2018. godine\nDelegacija Odbora za zdravstvo, rad i socijalno staranje Skupštine Crne Gore, koju čine predsjednik Odbora Suad Numanović i članovi Odbora Halil Duković, Maja Bakrač, Nedžad Drešević, Draginja Vuksanović-Stanković, boravi u Ankari, u trodnevnoj studijskoj posjeti Republici Turskoj.\nPrvog dana studijske posjete održan je sastanak u Ministarstvu za porodicu, rad i socijalno staranje. Parlamentarna delegacija se sastala sa ministarkom za porodicu, rad i socijalne usluge Republike Turske Zehrom Zumrut Selčuk (Zehra Zümrüt Selçuk), kao i sa zamjenicom ministarke Ajše Erzegen (Ayşe Ergezen). Takođe, sastanku su prisustvovali: generalni direktor za porodicu i društveno korisne usluge Muhamet Ornek (Muhammet Örnek), generalni direktor za rad Nurdžan Onder (Nurcan Önder), generalni direktor za socijalnu pomoć Bulent Tekbijikoglu (Bülent Tekbiyikoğlu), generalni direktor za usluge za radnike u inostranstvu Oguz Tundžaj (Oğuz Tuncay), generalni direktor za strateški razvoj institucija za socijalnu zaštitu Muhidin Šahin (Muhiddin Şahin) i šef kabineta Soner Jalčin (Soner Yalçin).\nMinistarka za porodicu, rad i socijalne usluge Republike Turske Zehra Zumrut Selčuk, naglasila je da Crna Gora i Republika Turska imaju dugogodišnju saradnju i da je Crna Gora jedna od zemalja u regionu koja ima važan uticaj za mir na Balkanu. Smatra da će se uzajamnim posjetama prijateljstvo dvije države učvrstiti i ojačati u narednom periodu. Istakla je važnost Sporazuma između Crne Gore i Republike Turske o saradnji u oblasti rada, socijalne sigurnosti i zapošljavanja, koji je potpisan u Ankari 14. marta 2012. godine. Ministarka je ukazala na važnost Turske agencije za međunarodnu saradnju i razvoj (TIKA), koja je izuzetno uspješna i važna za zdravstveni sistem u Crnoj Gori. Agencija TIKA je u posljednjih 10 godina, u oviru 320 projekata investirala 20 miliona eura u Crnoj Gori.\nPredsjednik Odbora Suad Numanović, ističući dobre odnose sa Republikom Turskom, kazao je da će Odbor za zdravstvo, rad i socijalno staranje dati doprinos još većem učvršćivanju odnosa ove dvije države, kako iz oblasti ekonomije, kulture, zdravsta tako i drugih važnih oblasti. Numanović je izrazio zadovoljstvo stabilnim razvojem Republike Turske u svim oblastima, dajući punu podršku njenim naporima za jačanje stabilnosti i sigurnosti, kreiranju pogodnog ambijenta za dalji ekonomski i sveukupni prosperitet Republike Turske i njenih građana. Crna Gora ima dobar trend ekonomskog razvoja i, kao takva, predstavlja pogodnost za sve strane investitore koji žele da investiraju i izrazio očekivanje da će se broj turskih investitora povećati u narednom periodu. Istakao je da je intenzivan rad na realizaciji potpisanih sporazuma uslov za stvaranje dobrog ambijenta za turske investitore u Crnoj Gori. Takođe, naglasio je važnost otklanjanja barijera za investitore. Predsjednik Odbora iskazao je otvorenost da Crna Gora sa Republikom Turskom gradi dobre odnose, još dinamičniju i sadržajniju saradnju, kako u sferi rada i socijalnog staranja tako i u svim drugim oblastima.\nU dijelu sastanka sa pomoćnicom ministarke za porodicu, rad i socijalne usluge Republike Turske Ajše Erzegen, crnogorska delegacija se, kroz prezentacije generalnih direktora ministarstva, upoznala sa njihovim programom rada, organizacijom, funkcionisanjem, uslugama, servisima, organizacionom strukturom sistema pružanja socijalne usluge, socijalnim centrima kao i prioritetima ministarstva.


Povećanje broja slobodnih lokacija za investiranje\nPočetna Povećanje broja slobodnih lokacija za investiranje\nPovećanje broja slobodnih lokacija za investiranje\nJavni poziv za prijavu zemljišta ili objekata namenjenih prodaji,odnosno davanju u zakup animirao je veći broj građana Smedereva.\nU Odeljenju za lokalni ekonomski razvoj očekuju još veći priliv prijava nakon sezone godišnjih odmora, ali ističu da su građani, koji su se odazvali pozivu i svi oni koji se za sada o tome telefonom informišu, izrazili zadovoljstvo zbog pokrenute inicijative.\nPodsećamo, fizička i pravna lica koja u vlasništvu imaju parcelu ili objekat, a nameravaju da ih otuđe ili izdaju u zakup, trebalo bi da se obrate Odeljenju za lokalni ekonomski razvoj Gradske uprave Smederevo. Grad će preko ovog Odeljenja promovisati i nuditi lokaciju potencijalnim investitorima u najboljem interesu vlasnika.\nUslovi za prijavljivanje slobodne lokacije su da se parcela nalazi na teritoriji grada Smedereva i da se podnese popunjen Obrazac prijave u jednom primerku u zatvorenoj koverti sa naznakom " Prijava za javni poziv - Povećanje broja slobodnih lokacija za investiranje". Prijava se podnosi u Odeljenju za lokalni ekonomski razvoj, koje se nalazi u kancelariji br.2 Gradske uprave Smederevo. Javni poziv traje do 01. oktobra ove godine.\nO ovim i drugim informacijama o Javnom pozivu možete se obavestiti i na sajtu grada Smedereva www.smederevo.org.rs.


Samo osam odsto ispitanika nema stav o rešavanju KiM\nTanjug 8. novembra 2018. 19:20\nBEOGRAD – Izvršni direktor CeSID-a Bojan Klačar rekao je danas da poslednja istražiavanja pokazuju da samo osam odsto građana Srbije nema stav prema pitanju rešenja Kosova Ii Metohije.\nKlačar je na Beogradskoj NATO nedelji, gde je predstavio istraživanje javnog mnjenja po pitanju KIM, rekao da je na pitanje kako bi se izrazili na referendumu o razgraničenju, 38 odsto ispitanika odgovorilo da bi glasalo „za“, 34 odsto „protiv“, dok 22 odsto ne bi izašlo na taj referendum.\n„Podatak da samo osam odsto (od 1.010 ispitanika) nema stav, pokazuje da je ova tema jako važna za građane u zemlji“, rekao je Klačar i dodao da je istraživanje pokazalo da građani Srbije kao glavne aktere koji bi trebalo da pruže podršku ideji razgraničenja vide u SAD, EU, NATO-u i Nemačkoj.\n„Drugi ohrabrujući podatak za mene jeste da su rešenja na krajevima polova, koja su u prošlosti bila ekstremna, i sada većina, ali mi danas vidimo da je 53 da Kosovo ostane, ali to nije izrazita većina, a 63 odsto je protiv nezavisnosti“, kaže Klačar.\n„Ono što je bitno, i u tom periodu kada je bila kampanja i zastrašivanje javnosti bez rezultata, vi imate da broj onih koji su neopredeljeni sada se povećava na račun onih koji su bili protiv članstva u NATO-u“, rekla je Milićeva.\n„Građani Srbije ne znaju koliko su povezani EU i NATO. Morate da budete deo evroatlantskog sveta, možete da budete kao Norvežani da budete u NATO, ali ne u EU, ili obrnuto kao Šveđani, da ste u EU, ali ne u NATO, ali to je jedan svet, to su partneri“, rekla je Milićeva.


Treći Međunarodni kongres o etici i turizmu održaće se u Poljskoj 27. i 28. aprila 2017. godine, što će biti epilog celogodišnjeg obeležavanja Međunarodne godine održivog turizma za razvoj.\nMeđunarodni kongres, koji organizuje Svetska turistička organizacija Ujedinjenih nacija u saradnji sa Evropskom komisijom i Vladom Poljske, fokusiraće se na zajedničku odgovornost svih učesnika u promovisanju održivijeg sektora za turizam.\nNa ovom kongresu, koji se održava u skladu sa programom „Svetski etički kodeks za turizam i održive razvojne ciljeve” Svetske turističke organizacije, diskutovaće se o globalnoj agendi za održivi razvoj, a naročito o temama kakve su: upravljanje i društvena odgovornost kompanija, šabloni odgovorne potrošnje, univerzalna pristupačnost, kao i delotvorni modeli upravljanja prirodnim i kulturnim resursima.\nNa dnevnom redu su i inkluzivne prakse u turizmu, koje doprinose socioekonomskom osnaživanju lokalnih zajednica i pojedinaca i koje donose korist od razvoja turizma, naročito za žene, omladinu, domorodačke narode i osobe sa invaliditetom. Ovaj kongres će dodatno naglasiti višestruke prednosti investiranja u raznovrsniji sektor turizma i sektor turizma više okrenut inkluziji.\n„Zbog 1,2 milijarde turista koji su putovali u inostranstvo tokom samo jedne godine, a čini se i da će se rast u tom domenu nastaviti, ključno je da tom rastu pristupimo na jedan etički i odgovoran način. Sektor turizma mora da izgradi partnerstava koja se zasnivaju na pravednosti, kao i da usvoji delotvorne nacionalne politike i održive strategije poslovanja u svim oblastima razvoja”, izjavio je Taleb Rifai, generalni sekretar Međunarodne turističke organizacije.\nU ovaj događaj biće uključena i ceremonija posvećivanja privatnog sektora „Svetskom etičkom kodeksu za turizam” Svetske turističke organizacije, u kojoj će učestvovati jedna grupa značajnih kompanija i trgovinskih udruženja, koja praktikuje razumne politike i strategije u skladu sa načelom društvene odgovornosti u poslovanju (CSR).


Priština: 1.620 cvetova za rasvetljavanje sudbine nestalih u ratu - Glas Žrtava\nPriština: 1.620 cvetova za rasvetljavanje sudbine nestalih u ratu\nPovodom 27. aprila – Nacionalnog dana nestalih lica, stotinama žutih cvetova danas je u centru Prištine ispisan broj 1.620, čime je simbolično zatraženo rasvetljavanje sudbine isto toliko nestalih osoba tokom poslednjeg rata na Kosovu, javlja Anadolu Agency ( AA).\nOvoj simboličnoj akciji na Trgu Skenderbeg, koji je organizovala Inicijativa mladih za ljudska prava na Kosovu (YIHR), pridružili su se i građani.\n„Kosovske institucije odgovorne su za manjkave i površne napore po pitanjima suočavanja sa prošlošću, a posebno na rasvetljavanju sudbine i lociranja nestalih lica“, rekla je Marigona Shabiu iz YIHR-a.\nOna je kazala da je Kosovo 23 godine od rata još uvek daleko od trajnog mira, jer istina i pravda za sve žrtve i preživele nedavnog rata na Kosovu nisu uspostavljene. Istakla je da se ovom simboličnom uličnom akcijom pokazuje solidarnost sa porodicama nestalih lica kojima je i dalje uskraćeno pravo na istinu i pravdu.\nVladina Komisija za nestala lica, u saradnji sa Koordinacionim savetom udruženja porodica nestalih na Kosovu i drugim organizacijama, danas je tokom dana, povodom Nacionalnog dana nestalih lica položila vence ispred Spomenika nestalim licima u Prištini.\nPrisustvovali su i predsednik Skupštine Kosova Glauk Konjufca, koji je rekao da treba izvršiti veći pritisak na Srbiju da se rasvetli sudbina nestalih.\nZylfije Adem Jakupi\n27 Aprila @ 15:50


Ustav proglašen bez ustavnog zakona\nUz crveni tepih na ulazu Doma narodne skupštine, hor, simfonijski orkestar, prisustvo predsednika i premijera države, patrijarha i predstavnika ostalih verskih zajednica, diplomata, ali i estradnih zvezda, aklamacijom je proglašen novi Ustav Srbije. Pored svečanih odela, deo dekora bile su i bele majice sa likom haškog optuženika Vojislava Šešelja u kojima su bili poslanici Srpske radikalne stranke, smešteni tik iza verskih poglavara.\nI pored danonoćnih konsultacija, pred poslanicima se ipak nije našao i ustavni zakon. Vladin predlog poslanici će razmatrati u četvrtak, u nastavku današnje posebne sednice na kojoj je proglašen Ustav. Ključna tačka spora – datum održavanja izbora još uvek nije do kraja rešen. Vladin predlog, koji je usvojen u sredu ujutru, predviđa, kako nezvanično saznajemo od jednog od ministara iz Koštuničinog kabineta, da parlamentarni izbori budu održani od 45 do 120 dana od trenutka usvajanja ustavnog zakona a svi ostali izbori do 31. decembra 2007. Takođe saznajemo da će konkretni datumi biti predmet konsultacija u toku dana i noći.\nNiko nije želeo da iznese detalje iz vladinog kompromisnog rešenja, ali su i premijer i predsednik Srbije saopštili da je blizu dogovor. Premijer Vojislav Košunica rekao je da se neke stvari još uvek mogu menjati:\n“Ali, kad pređete ovako veliki put i dođete do proglašenja Ustava, onda je sve u odnosu na to daleko manji problem, daleko lakše.”\nKoštunica kaže da svakonodnevno razgovora sa predsednikom Srbije i da su nadomak da ovaj veliki čin dovedu do kraja:\n“Tako što ćemo sutra imati i sredstvo koje omogućava da se Ustav sprovodi.”\nPredsednik Srbije Boris Tadić rekao je da u ovom trenutku jedino što može da kaže je da pozove na kompromis kako bi ustavni zakon bio usvojen:\n“Bez ustavnog zakona imamo pravni vakuum i zato apelujem na sve političke stranke da uspostave kompromis i da vlastite interese postave u službu naroda, građana i države.”\nSrpska radikalna stranka, međutim, ne prihvata vladin predlog i podnela je Skušptini svoj Predlog ustavnog zakona koji predviđa parlamentarne izbore 4. februara, a predsedničke najkasnije 31. maja. Tomislav Nikolić, šef Radikala kaže da ne razume o kakvom se kompromisu radi ako je Vlada iznela svoju želju kroz ustavni zakon i ako drugi ne znaju o čemu se radi:\n“Ne možemo da prihvatimo ustavni zakon po kome su određeni rokovi od 45 do 120 dana, jer bi Vlada u saradnji sa predsednikom Republike mogla da obezbedi i izbore u decembru.”\nI Socijalisti poručuju da neće glasati za zakon ako on predviđa izbore u decembru. Sve strane pokušavaju da određivanje konačnog statusa Kosova ukalkulišu u svoj izborni rezultat te je put do kompromisa teži, a Ustav prglašen bez ustavnog zakona. Takav način proglašenja Ustava nije bio ono što se očekivalo, kaže bivši sudija Vrhovnog suda Zoran Ivošević, ali konstatuje da je bilo onako kako su se snašli:\n“To je jedan način koji je omogućavao da se ipak izađe iz ovog lavirinta.”